
SLOVENSKÁ REPUBLIKA
NÁLEZ Ústavného súdu Slovenskej republiky V mene Slovenskej republiky
II. ÚS 867/2014­86 Ústavný súd Slovenskej republiky na neverejnom zasadnutí 10. marca 2015 v senáte zloženom
z predsedníčky
Ľudmily
Gajdošíkovej
(sudkyňa
spravodajkyňa)
a zo sudcu Lajosa Mészárosa a Ladislava Orosza predbežne prerokoval sťažnosť spoločnosti Medzinárodná investičná banka, založenej Dohodou o založení Medzinárodnej investičnej banky uzavretou 10. júla 1970 a zapísanej na Sekretariáte Organizácie Spojených národov, so sídlom 7, Ulica Mashi Poryvaevoy, 107078 Moskva, Ruská federácia, obchodnej spoločnosti AUGMENT s. r. o., Mládežnícka 2, Zvolen, a obchodnej spoločnosti FESSI s. r. o., Ulica J. Jesenského 1054/44, Zvolen, zastúpených ALLEN & Overy Bratislava, s. r. o., Advokátska
kancelária,
Eurovea
Central
1,
Pribinova
4,
Bratislava,
konajúca
prostredníctvom konateľa a advokáta Mgr. Renátusa Kollára, ktorou namietajú porušenie svojich základných práv podľa čl. 20, čl. 46 ods. 1, čl. 47 ods. 3 a čl. 48 ods. 2 Ústavy Slovenskej republiky a práv podľa čl. 6 ods. 1 Dohovoru o ochrane ľudských práv a základných slobôd a čl. 1 Dodatkového protokolu k Dohovoru o ochrane ľudských práv a základných slobôd uznesením Okresného súdu Bratislava I sp. zn. 8 R 2/2014 z 5. novembra 2014, za účasti Okresného súdu Bratislava I, a takto
rozhodol:
1. Základné právo spoločnosti Medzinárodná investičná banka, obchodnej spoločnosti AUGMENT s. r. o., a obchodnej spoločnosti FESSI s. r. o., na súdnu ochranu podľa čl. 46 ods. 1, čl. 47 ods. 3 a čl. 48 ods. 2 Ústavy Slovenskej republiky a právo na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd uznesením Okresného súdu Bratislava I sp. zn. 8 R 2/2014 z 5. novembra 2014 p o r u š e n é b o l i . 2. Uznesenie Okresného súdu Bratislava I sp. zn. 8 R 2/2014 z 5. novembra 2014 z r u š u j e a vec v r a c i a Okresnému súdu Bratislava I na ďalšie konanie. 3. Okresný súd Bratislava I j e p o v i n n ý uhradiť spoločnosti Medzinárodná investičná banka, obchodnej spoločnosti AUGMENT s. r. o., a obchodnej spoločnosti FESSI s. r. o., trovy konania v sume 540,29 € (slovom päťstoštyridsať eur a dvadsaťdeväť centov) na účet ich právnej zástupkyne ALLEN & Overy Bratislava, s. r. o., Advokátska kancelária, Eurovea Central 1, Pribinova 4, Bratislava, do dvoch mesiacov od právoplatnosti tohto nálezu. 4. Vo zvyšnej časti sťažnosti n e v y h o v u j e .
Odôvodnenie: I. Ústavnému
súdu
Slovenskej
republiky
(ďalej
len
„ústavný
súd“)
bola
14. novembra 2014 doručená sťažnosť spoločnosti Medzinárodná investičná banka, založenej Dohodou o založení Medzinárodnej investičnej banky uzavretou 10. júla 1970

a zapísanej na Sekretariáte Organizácie Spojených národov, so sídlom 7, Ulica Mashi Poryvaevoy, 107078 Moskva, Ruská federácia (ďalej len „sťažovateľka v 1. rade“), obchodnej spoločnosti AUGMENT s. r. o., Mládežnícka 2, Zvolen (ďalej len „sťažovateľka v 2. rade“), a obchodnej spoločnosti FESSI s. r. o., Ulica J. Jesenského 1054/44, Zvolen (ďalej len „sťažovateľka v 3. rade“, spolu ďalej len „sťažovateľky“), zastúpených ALLEN & Overy Bratislava, s. r. o., Advokátska kancelária, Eurovea Central 1, Pribinova 4, Bratislava, konajúca prostredníctvom konateľa a advokáta Mgr. Renátusa Kollára, ktorou namietajú porušenie svojich základných práv podľa čl. 20, čl. 46 ods. 1, čl. 47 ods. 3 a čl. 48 ods. 2 Ústavy Slovenskej republiky (ďalej len „ústava“) a práv podľa čl. 6 ods. 1 Dohovoru o ochrane ľudských práv a základných slobôd (ďalej len „dohovor“) a čl. 1 Dodatkového protokolu k Dohovoru o ochrane ľudských práv a základných slobôd (ďalej len „dodatkový protokol“) uznesením Okresného súdu Bratislava I (ďalej len „okresný súd“) sp. zn. 8 R 2/2014 z 5. novembra 2014. Z obsahu sťažnosti a z jej príloh vyplýva, že sťažovateľka v 1. rade v pozícii navrhovateľa (resp. veriteľa) sa návrhom doručeným okresnému súdu 4. júla 2014 domáhala povolenia reštrukturalizácie dlžníka, spoločnosti
,
(ďalej len „dlžník“ alebo „úpadca“). Okresný súd uznesením sp. zn. 8 R 2/20l4 z 15. júla 2014 začal reštrukturalizačné konanie voči dlžníkovi. Následne okresný súd uznesením sp. zn. 8 R 2/2014 zo 4. augusta 2014 povolil reštrukturalizáciu dlžníka. Do funkcie reštrukturalizačného správcu bola ustanovená spoločnosť
,
,
značka správcu S 1267 (ďalej len „správca“). Uznesením sp. zn. 8 R 2/2014 z 5. novembra 2014 okresný súd zastavil reštrukturalizačné konanie voči dlžníkovi, začal konkurzné konanie na majetok dlžníka, vyhlásil konkurz na majetok dlžníka a do funkcie správcu ustanovil ,
, značka správcu S 1664 (ďalej len „správkyňa“).

Zároveň okresný súd predmetným uznesením uložil ustanovenej správkyni vypracovať a predložiť v lehote 15 dní od ustanovenia do funkcie podrobnú písomnú správu o stave zisťovania a zabezpečovania majetku úpadcu a vykonaných úkonoch, najmä o stave súpisu a zoznamu pohľadávok, v lehote 35 dní od ustanovenia do funkcie druhú podrobnú písomnú správu, v lehote 50 dní od ustanovenia do funkcie tretiu podrobnú písomnú správu o týchto skutočnostiach a v lehote najneskôr 5 dní pred konaním prvej schôdze veriteľov štvrtú podrobnú písomnú správu o týchto skutočnostiach, uložil jej bez zbytočného odkladu informovať o vyhlásení konkurzu známych veriteľov dlžníka, ktorí majú trvalé bydlisko alebo registrované sídlo v iných členských štátoch Európskej únie ako v Slovenskej republike v súlade s čl. 40 Nariadenia Rady (ES) č. 1346/2000 z 29. mája 2000 o konkurznom konaní, vyzval veriteľov úpadcu, aby si prihlásili svoje pohľadávky v lehote 45 dní od vyhlásenia konkurzu, a dal veriteľom poučenie podľa príslušných ustanovení zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov (ďalej len „zákon č. 7/2005 Z. z.“ alebo „ZKR“). Uznesenie okresného súdu sp. zn. 8 R 2/2014 z 5. novembra 2014 bolo zverejnené v Obchodnom vestníku č. 217/2014 z 12. novembra 2014 a právoplatnosť nadobudlo 13. novembra 2014. Sťažovateľky uvádzajú, že „si v reštrukturalizačnom konaní voči dlžníkovi riadne prihlásili svoje pohľadávky a ich pohľadávky neboli v zákonnej lehote správcom popreté“. Sťažovateľky ďalej uvádzajú, že „dňa 13. októbra 2014 sa konala prvá schôdza veriteľov, na ktorej bol zvolený veriteľský výbor... V rámci kreácie veriteľského výboru vznikli určité rozpory o jeho zákonnom zložení. Tieto
rozpory
sa
týkali
výkladu
rozporných
ustanovení
zákona
o
konkurze
a reštrukturalizácii, pričom predmetom sporu bola najmä otázka, či sťažovateľ 1 má alebo nemá byť členom veriteľského výboru... Uvedené rozpory boli odstrániteľné a správca v súčinnosti s príslušnými veriteľmi sa ich v dobrej viere pokúsil odstrániť tým, že pre vylúčenie akýchkoľvek pochybností 4
vyplývajúcich z nejasnej právnej úpravy zvolal veriteľský výbor v alternatívnom zložení – a to tak veriteľský výbor za účasti sťažovateľa (zasadnutie v tomto zložení, na ktorom bol aj schválený záverečný návrh reštrukturalizačného plánu sa konalo 13. októbra 2014) ako aj veriteľský výbor v zložení bez účasti sťažovateľa pre prípad, že sťažovateľ ex lege nie je členom veriteľského výboru (prvé zasadnutie veriteľského výboru v tomto zložení, na ktorom bol správcom ako predkladateľom plánu predložený záverečný návrh reštrukturalizačného plánu sa konalo 5. novembra 2014 a následne bolo ďalšie zasadnutie veriteľského výboru v tomto zložení, ktorého predmetom malo byť, okrem iného schvaľovanie záverečného návrhu reštrukturalizačného plánu, na žiadosť veriteľov zvolané na 7. novembra 2014)... Správca sa pre vylúčenie pochybností snažil vyhovieť obom možným interpretáciám zákona a to spôsobom, aby boli dodržané všetky relevantné zákonné lehoty (vrátane lehoty na predloženie záverečného návrhu reštrukturalizačného plánu). V dobrej viere tak vyvíjal snahu, aby z dôvodu nejasnej právnej interpretácie ustanovení o zložení veriteľského výboru nedošlo k zastaveniu reštrukturalizačného konania, ktoré umožňovalo výrazne väčší rozsah uspokojenia veriteľov dlžníka ako prípadný konkurz.“. Podľa názoru sťažovateliek napadnutým uznesením okresného súdu došlo k porušeniu ich základného práva na súdnu ochranu a spravodlivé súdne konanie podľa označených
článkov
ústavy
a dohovoru,
pretože
okresný
súd
o zastavení
reštrukturalizačného konania a vyhlásení konkurzu na majetok úpadcu rozhodol ­ bez nariadenia pojednávania, ­ bez možnosti vyjadriť sa k návrhu na konverziu (na základe podania časti veriteľov, ktoré bolo označené ako „Upozornenie veriteľov na porušenie zákona na schôdzi veriteľov konanej dňa 13. 10. 2014 v reštrukturalizačnom konaní vedenom na majetok Dlžníka v konaní vedenom pred Okresným súdom Bratislava I pod sp. zn. 8 R/2/2014 − návrh na postup súdu podľa ust. § 131 ods. 2 zákona o konkurze a reštrukturalizácii“, pozn.), ktorý ani im, ani ostatným účastníkom reštrukturalizačného konania nebol doručený, ­ na základe preskúmania podania a argumentov niektorých účastníkov konania bez toho, aby sťažovateľky a ostatní účastníci konania na toto podanie a argumenty mohli

reagovať a predložiť svoje protiargumenty. Tým došlo podľa ich názoru „k zásahu do práva na rovnosť účastníkov konania...“. Sťažovateľky podrobne opisujú udalosti, ktoré predchádzali podaniu ich sťažnosti ústavnému súdu v ich právnej veci, pričom v tejto súvislosti najmä uvádzajú: «Okresný súd postavil napadnuté uznesenie na troch právnych a skutkových záveroch, z ktorých každý je podľa názoru sťažovateľov zjavne nepodložený a arbitrárny, a preto z ústavného hľadiska neospravedlniteľný a neudržateľný. Konkrétne sa jedná o nasledujúce závery: (i) spriaznený veriteľ sa nemôže stať členom veriteľského výboru podľa § 127 ods. 2 ZKR (ex lege); (ii) veriteľský výbor nebol riadne zvolený; a (iii) došlo k závažnému porušeniu povinnosti zo strany správcu. Ad (i): Prípustnosť členstva spriazneného veriteľa vo veriteľskom výbore podľa § 127 ods. 2 ZKR Zákon síce neumožňuje spriaznenému veriteľovi byť volený do veriteľského výboru (§ 126 ods. 3, štvrtá veta v spojení s § 95 ods. 3 a § 9 ZKR), ale zároveň nevylučuje, aby sa spriaznený veriteľ stal členom veriteľského výboru z iného dôvodu, napr. zo zákona (§ 127 ods. 2 ZKR) alebo rozhodnutím súdu (§ 127 ods. 3 ZKR). Z dikcie ustanovenia § 126 ods. 3 štvrtej vety ZKR bez akýchkoľvek pochybností vyplýva, že obmedzenie sa vzťahuje iba na prípady, kedy sa spriaznený veriteľ stáva členom veriteľského výboru na základe voľby na schôdzi veriteľov. Z citovaného ustanovenia nevyplýva, že by bolo možné rozširovať jeho aplikáciu na prípady, kedy členstvo vzniká zo zákona alebo z rozhodnutia súdu. Ustanovenie § 127 ods. 2 ZKR jednoznačne ustanovuje, že „členom veriteľského výboru je vždy veriteľ, ktorý podal návrh na povolenie reštrukturalizácie“. Máme zato, že slovo vždy sa v právnom poriadku používa na vylúčenie pochybností o tom, že určitá norma platí za akýchkoľvek okolností a má teda prednosť pred inými normami, ktoré neobsahujú výslovnú derogáciu, ale teoreticky by sa ako derogácia dali vykladať... Podľa § 127 ods. 2 ZKR teda sťažovateľ 1 mal byť (vždy) členom veriteľského výboru, pretože bol podal návrh 6
na povolenie reštrukturalizácie. Okresný súd vyložil tretiu vetu § 126 ods. 3 ZKR, ktorá však expressis verbis postihuje inú situáciu (konkrétne voľbu členov veriteľského výboru, nie vznik členstva ex lege) ako derogáciu jednoznačne a „paušálne“ formulovanej normy § 127 ods. 2 ZKR. Takýto výklad je podľa nášho názoru arbitrárny a z ústavného hľadiska neudržateľný. Tento záver vyplýva aj z historického výkladu predmetných ustanovení. Obmedzenie v § 126 ods. 3 štvrtej vete bolo do ZKR vložené novelou č. 348/2011 Z. z. účinnou od 1. januára 2012. Cieľom prijatej zmeny bolo podľa dôvodovej správy „obmedziť ovplyvňovanie reštrukturalizačného konania spriaznenými veriteľmi“. V čase prijímania uvedenej novely ZKR obsahoval identické ustanovenia o členstve vo veriteľskom výbore na základe zákona (§ 127 ods. 2 ZKR) a na základe rozhodnutia súdu (§ 127 ods. 3 ZKR) ako obsahuje aj v súčasnosti, napriek tomu sa novela týchto ustanovení vôbec nedotkla. Z uvedeného vyplýva, že novozavedené obmedzenie sa malo týkať výlučne nemožnosti spriaznených veriteľov byť volení do veriteľského výboru na schôdzi veriteľov. Zákonodarca mal však podľa všetkého v úmysle ponechať spriazneným veriteľom právo stať sa členmi veriteľského výboru na základe zákona alebo z rozhodnutia súdu. Uvedený záver zodpovedá aj vyššie citovanej dôvodovej správe, v ktorej sa uvádza, že zákonodarca mal v úmysle „obmedziť“ ovplyvňovanie reštrukturalizačného konania spriaznenými veriteľmi a nie ho úplne vylúčiť. Z uvedeného vyplýva, že použitie obmedzenia na prípady, kedy členstvo vo veriteľskom výbore vzniká ex lege, nie je prípustné ani analogicky, nakoľko by takýto výklad bol v rozpore s úmyslom zákonodarcu. Súd preto § 126 ods. 3 štvrtej vety ZKR aplikoval na prípady, kedy členstvo vo veriteľskom výbore vzniká zo zákona, contra legem a ním vyvodený záver uvedený vyššie je zjavne nedôvodný a arbitrárny.» Sťažovateľky tiež poukazujú na skutočnosť, že okresný súd ako ďalší dôvod zastavenia reštrukturalizačného konania podľa § 131 ods. 2 písm. a) ZKR uviedol, že „veriteľský výbor nebol riadne zvolený. V prvom rade, ako bolo uvedené vyššie, sťažovateľ 1 sa stal riadnym členom veriteľského výboru zo zákona na základe § 127 ods. 2 ZKR a na schôdzi veriteľov dňa 7
13. októbra 2014 boli riadne zvolení ďalší dvaja členovia veriteľského výboru, konkrétne sťažovateľ 2 a sťažovateľ 3. V druhom rade, ak by sme aj prijali (nesprávny a arbitrárny) záver okresného súdu, že sťažovateľ 1 sa nestal členom veriteľského výboru, uplatnila by sa úprava § 127 ods. 1 piata veta ZKR, podľa ktorej v prípade ak na schôdzi veriteľov nie sú zvolení aspoň traja členovia veriteľského výboru, členmi veriteľského výboru sú automaticky tí traja veritelia, ktorý získali najvyšší počet hlasov. Zo zápisnice zo zasadnutia schôdze veriteľov konanej dňa 13. októbra 2014 vyplýva, že na schôdzi sa hlasovalo o členstve vo veriteľskom výbore všetkých zistených veriteľov dlžníka s výnimkou sťažovateľa 1 a veriteľa Slovenská republika ­ Krajský súd v Bratislave (tento veriteľ sa dobrovoľne vzdal práva byť navrhnutý za člena veriteľského výboru). Zo zápisnice ďalej vyplýva, že v prípade ak sťažovateľ 1 nebol členom veriteľského výboru (s čím nesúhlasíme), po riadne vykonanej voľbe mal veriteľský výbor iba dvoch členov a zo zákona sa tak členmi výboru automaticky stali tí traja veritelia, ktorí získali najvyšší počet hlasov, t. j. sťažovateľ 2, sťažovateľ 3 a p.
...
Súd tiež vôbec nezobral do úvahy skutočnosť, že 5. novembra 2014 sa uskutočnilo zasadnutie alternatívneho veriteľského výboru a to za prítomnosti všetkých relevantných veriteľov (vrátane veriteľa p.
ako alternatívneho člena veriteľského výboru, ak by
sa ukázalo, že sťažovateľ 1 nemal byť členom veriteľského výboru). Zo zasadnutia tohto alternatívneho veriteľského výboru a zo zápisnice, ktorú podpísala aj právna zástupkyňa veriteľa p.
vyplýva, že tento veriteľ mal záujem pokračovať a zúčastňovať sa ako
člen alternatívneho veriteľského výboru... Z vyššie uvedeného vyplýva, že schôdza veriteľov dňa 13. októbra 2014 nepochybne zvolila veriteľský výbor, a to či už v zložení sťažovateľ 1, sťažovateľ 2 a sťažovateľ 3 (alternatíva 1) alebo v zložení sťažovateľ 2, sťažovateľ 3 a p.
(alternatíva 2).
Zvolenie veriteľa za člena veriteľského výboru nastáva momentom prejavenie vôle jednotlivých prítomných veriteľov v rámci hlasovania vykonaného v súlade so zákonom a takýto skutkový stav sa následne protokoluje do zápisnice. Zo zápisnice zo schôdze veriteľov konanej dňa 13. októbra 2014 jednoznačne vyplýva, že na schôdzi bola vykonaná voľba v súlade so zákonom a došlo na nej tiež k riadnemu prejaveniu vôle jednotlivých

prítomných veriteľov v rámci hlasovania. Došlo tak k platnému zvoleniu členov veriteľského výboru, či už v alternatíve 1 alebo alternatíve 2... Nakoľko časť veriteľov namietala členstvo sťažovateľa 1 vo veriteľskom výbore, správca všetkých veriteľov v súlade s vyššie uvedeným informoval na schvaľovacej schôdzi dňa 5. novembra 2014, že k zvoleniu veriteľského výboru došlo platne, a to jednou z dvoch vyššie uvedených alternatív v závislosti na tom, či sťažovateľ 1 bol alebo nebol členom veriteľského výboru... Z vyššie uvedeného vyplýva, že záver súdu, podľa ktorého nedošlo k riadnemu zvoleniu veriteľského výboru, je zjavne neodôvodnený alebo arbitrárny.“. Napokon sťažovateľky poukazujú na skutočnosť, že okresný súd ako tretí dôvod zastavenia reštrukturalizačného konania podľa § 131 ods. 2 písm. a) ZKR uviedol «závažné porušenie povinností zo strany správcu. Podľa napadnutého rozhodnutia k porušeniu povinnosti správcom malo dôjsť tým spôsobom, že veriteľský výbor na schôdzi veriteľov konanej dňa 13. októbra 2014 „nebol kreovaný v zákonom stanovenom postupe a tam stanovených podmienok“. Okrem toho, že tento záver súdu zjavne vychádza z nesprávneho predpokladu, že veriteľský výbor nebol riadne kreovaný... je potrebné uviesť, že veriteľský výbor kreuje schôdza veriteľov a nie správca, preto logicky neprichádza do úvahy, aby správca porušil svoju povinnosť tým, že schôdza veriteľov veriteľský výbor nezvolí. Vytvorenie veriteľského výboru je právom veriteľov a nie povinnosťou správcu... Ďalej je potrebné uviesť, že v odôvodnení napadnutého rozhodnutia súd vôbec neuvádza, aký „zákonom stanovený postup“ a ktoré konkrétne „tam stanovené podmienky“ neboli zo strany správcu dodržané. Konverziu na konkurz pritom súd opiera práve o porušenie týchto neidentifikovaných povinností správcu... Neuvedenie konkrétnych porušení zákona zo strany správcu v odôvodnení samo o sebe zakladá arbitrárnosť napadnutého rozhodnutia... Záver okresného súdu o závažnom porušení povinností správcu sa javí o to arbitrárnejšie, že sporné úkony správcu prebiehali za prítomnosti a pod dohľadom súdu. Podľa § 131 ods. 1 ZKR súd počas reštrukturalizácie dohliada nad činnosťou 9
dlžníka, správcu a veriteľských orgánov. Tento dohľad bol na veriteľskej schôdzi dňa 13. októbra 2014 ako aj 5. novembra 2014 realizovaný prostredníctvom účasti dohliadajúcej vyššej súdnej úradníčky
. Práve na veriteľskej
schôdzi dňa 13. októbra 20 14 došlo ku konštituovaniu veriteľského výboru, ktorý bol podľa okresného súdu zložený nezákonne. Napriek tomu zástupkyňa súdu prítomná na danej schôdzi nijako nenaznačila, že by mohlo ísť o porušenie povinností správcu (nieto ešte kvalifikované závažné porušenie v zmysle § 131 ods. 2 písm. a) ZKR) alebo o nezvolenie veriteľského výboru v zmysle § 131 ods. 2 písm. d) ZKR... Ak okresný súd v rámci svojho dohľadu mlčky akceptoval postup správcu a kreovanie veriteľského výboru, ale následne tieto skutočnosti kvalifikoval ako dôvody na konverziu reštrukturalizácie na konkurz, ide podľa nášho názoru o arbitrárny a tak z ústavného hľadiska neospravedlniteľný a neudržateľný postup. To platí o to viac, že okresný súd v rámci svojho dohľadu nijako formálne nenamietal voči úkonom správcu, resp. priebehu reštrukturalizačného konania až do momentu, kedy − na schôdzi 5. novembra 2014 − správca predstavil možné riešenie vzniknutej situácie. Inými slovami, okresný súd najprv niekoľko týždňov v rámci svojho dohľadu akceptoval priebeh reštrukturalizačného konania a o jeho zastavení rozhodol práve vtedy, keď bolo predložené riešenie vzniknutých rozporov...». V tejto súvislosti sťažovateľky namietajú, že okresný súd svoj záver o pravdivosti tvrdení časti veriteľov obsiahnutých v návrhu na konverziu reštrukturalizácie na konkurz oprel výlučne o určité skutkové okolnosti, „na preukázanie ktorých navrhovali určité dôkazy...“ a okresný súd „si tieto skutkové tvrdenia osvojil“, pričom výslovne odkazuje na „pochybnosti o poctivom, nešpekulatívnom zámere a naplnenia účelu reštrukturalizácie“ zo strany sťažovateľky v 1. rade. Záver okresného súdu o zastavení reštrukturalizačného konania vedeného voči dlžníkovi a vyhlásení konkurzu na jeho majetok považujú sťažovateľky za arbitrárny a v tejto súvislosti uvádzajú, že okresný súd „... urobil tak napriek tomu, že zákonná lehota na predloženie záverečného návrhu reštrukturalizačného plánu veriteľskému výboru 10
na schválenie ešte neuplynula. Bolo teda ešte možné zhojiť prípadné pochybnosti o zložení veriteľského výboru... Rovnako tak urobil napriek tomu, že konkurz predstavuje zjavne výraznejší zásah do právneho postavenia nielen dlžníka, ale aj jeho obchodných partnerov, spoločníkov a veriteľov. A napriek tomu, že v konkurze možno predpokladať menší rozsah uspokojenia veriteľov ako v reštrukturalizácii... A v neposlednom rade tak urobil na základe arbitrárnej a nepreskúmateľnej argumentácie, bez verejného prejednania a bez toho, aby dal sťažovateľom a ostatným účastníkom konania akúkoľvek možnosť sa vyjadriť.“. Podľa

uznesením
okresného

sp. zn.
8 R 2/2014
z 5. novembra 2014 došlo aj k porušeniu čl. 20 ústavy a čl. 1 dodatkového protokolu. V tejto súvislosti argumentujú tým, že „vyhlásenie konkurzu sťažovateľa 1 de facto zbavuje hodnoty obchodného podielu, ktorý má v dlžníkovi. Okrem toho, v konkurze pravdepodobne dôjde k nižšiemu rozsahu uspokojenia pohľadávok sťažovateľov voči dlžníkovi a dôjde tak k ukráteniu
pohľadávok
sťažovateľov
oproti
plánovanému
uspokojeniu
v reštrukturalizácii.“. Na základe uvedených skutočností sťažovateľky navrhujú, aby ústavný súd po prijatí sťažnosti na ďalšie konanie nálezom takto rozhodol: „I. Základné právo sťažovateľa 1. rade, sťažovateľa v 2. rade a sťažovateľa v 3. rade na súdnu a inú právnu ochranu a na spravodlivý súdny proces podľa čl. 46 ods. 1 Ústavy Slovenskej republiky a čl. 6 ods. 1 Dohovoru o ochrane základných práv a slobôd, právo na verejné prerokovanie veci a právo vyjadriť sa k vykonávaným dôkazom podľa čl. 48 ods. 2 Ústavy Slovenskej republiky a čl. 6 ods. 1 Dohovoru o ochrane základných práv a slobôd, právo na rovnosť účastníkov súdneho konania podľa čl. 47 ods. 3 Ústavy Slovenskej republiky a čl. 6 ods. 1 Dohovoru o ochrane základných práv a slobôd a právo vlastniť majetok podľa čl. 20 Ústavy Slovenskej republiky a čl. 1 ods. 1 Dodatkového protokolu k Dohovoru o ochrane základných práv a slobôd uznesením Okresného súdu Bratislava I z 5. novembra 2014, č. k. 8 R 2/2014­373 porušené bolo. 11
II. Ústavný súd Slovenskej republiky uznesenie Okresného súdu Bratislava I z 5. novembra 2014, č. k. 8 R 2/2014­373 zrušuje a vracia vec Okresnému súdu Bratislava I na ďalšie konanie. III. Okresný súd Bratislava I je povinný uhradiť sťažovateľom trovy konania na účet právneho zástupcu sťažovateľov do dvoch mesiacov od právoplatnosti tohto rozhodnutia.“ Ústavný súd sťažnosť predbežne prerokoval a uznesením sp. zn. II. ÚS 867/2014 z 11. decembra 2014 ju prijal na ďalšie konanie. Zároveň odložil vykonateľnosť uznesenia okresného súdu sp. zn. 8 R 2/2014 z 5. novembra 2014 do právoplatnosti rozhodnutia vo veci samej. Na výzvu ústavného súdu účastníci konania oznámili, že súhlasia s prerokovaním veci bez ústneho pojednávania. Ústavný súd preto využil možnosť podľa § 30 ods. 2 zákona Národnej rady Slovenskej republiky č. 38/1993 Z. z. o organizácii Ústavného súdu Slovenskej republiky, o konaní pred ním a o postavení jeho sudcov v znení neskorších predpisov (ďalej len „zákon o ústavnom súde“) a upustil od ústneho pojednávania v danej veci, pretože po oboznámení sa s ich vyjadreniami, ako aj s obsahom vyžiadaného súdneho spisu dospel k názoru, že od tohto pojednávania nemožno očakávať ďalšie objasnenie veci. Predsedníčka okresného súdu vo svojom vyjadrení k sťažnosti z 19. januára 2015 (č. Spr 3845/2014, doručenom ústavnému súdu 26. januára 2015) okrem iného uviedla: «Dňa 05. 11. 2014 konajúci súd vydal uznesenie v predmetnej právnej veci, ktorým rozhodol o konverzii reštrukturalizačného konania na konkurzné konanie podľa ustanovenia § 131 ods. 2 ZKR. Sudca v danom konaní má a mal za to, že vymenovaním veriteľského výboru tak, ako bol vymenovaný 13. 10. 2014 došlo k zásadnému porušeniu ustanovenia § 126 ods. 3 ZKR, ktoré nemohlo byť konvalidované resp. zhojené alternatívnym riešením, nakoľko podľa názoru súdu došlo k neplatnému právnemu úkonu teda konaniu v rozpore so zákonom. V danom prípade nie je možné takýto úkon konvalidovať. S prihliadnutím na následný úkon a to zasadnutie veriteľského výboru dlžníka toho istého dňa 13. 10. 2014, Správca 12
deklaroval svoj právny názor na výklad ustanovenia § 126 ods. 3 ZKR, čo následne nie je možné odvolať resp. zrušiť tak ako to údajne „v dobrej viere“ deklaroval na zasadnutí 05. 11. 2014, podaním alternatívnych riešení pri kreovaní veriteľského výboru. Na zvolanie veriteľského výboru je stanovená lehota v ustanovení § 128 ods. 1 ZKR „... do troch dní od jeho zvolenia“. Mám za to, že ak by som v lehote do schôdze veriteľov, ktorú určil Správca na termín 05. 11. 2014 (OV 197/2014 z 15. 10. 2014) nerozhodla v zmysle ustanovenia § 131 ods. 1, 2 ZKR následne by bol reštrukturalizačný plán schválený vadne t. j. orgánom neplatne kreovaným, a v tomto štádiu by sa daný právny stav nedal zmeniť z právomoci súdu, len z dôvodov uvedených v ustanovení § 154 ZKR. Tam uvedené dôvody súvisia výlučne s predkladaným reštrukturalizačným plánom. Takýmto konaním by sudca mohlo čeliť námietke, že si svoju povinnosť dohľadu nevykonal riadne. Ohľadne argumentácie, že súd vydal predmetné uznesenie pred uplynutím zákonnej lehoty na predloženie záverečného návrhu reštrukturalizačného plánu mám za to, že práve do momentu odsúhlasenia tohto návrhu mohol súd predmetnú vadu konania odstrániť. Po schválení návrhu reštrukturalizačného plánu by mohlo postupovať podľa ustanovenia § 154 ZKR „Zamietnutie plánu súdom“, čo však už ako prostriedok na nápravu daného stavu vyplývajúceho z ustanovenia § 126 ods. 3 ZKR by nebol možný. Na tomto mieste by som chcela zdôrazniť, že nie je pravdou tvrdenie sťažovateľov, že Správca postupoval tak, aby vyhovel obom možným alternatívam interpretácie zákona ZKR ako to uvádza pod bodom 16. sťažnosti. Je pravdou, že takto konal až 05. 11. 2014 a následne 07. 11. 2014 teda v čase, kedy už bol oboznámený s podnetom − námietkou veriteľov zastúpených splnomocnencom veriteľov, o ktorom sa preukázateľne dozvedel najneskôr 23. 10. 2014 nahliadnutím do súdneho spisu splnomocneným zástupcov... Mám za to, že sťažovatelia, ktorých zástupca sťažovateľa v 1. rade a ostatní sťažovatelia osobne boli prítomní všetkých zasadnutí v rámci reštrukturalizačného konania, zaiste boli aj v komunikácii so reštrukturalizačným správcom, ktorý bol sťažovateľom v 1. rade a navrhovateľom v zmysle ustanovenia § 111 ods. 1, 3 ZKR poverený. Je teda účelové tvrdenie, že v dobrej viere chcel Správca vyhovieť námietke skupiny veriteľov, skôr išlo o skutočnosť, že v danom procese sa snažil kreovať riešenie, ktoré však je v rozpore so zásadou právnej istoty. Právna istota má byť poskytovaná všetkým účastníkom konania 13
teda aj skupine veriteľov. Poskytol alternatívne riešenie, s ktorým nesúhlasili všetci veritelia a ktoré bolo v rozpore s ustanovením § 126 ods. 3 ZKR. Nie je taktiež pravdou, že sa sťažovateľ v 1. rade ako veriteľ a navrhovateľ nemal možnosť vyjadriť k námietke skupiny veriteľov spoločne zastúpených splnomocnencom − Advokátskou kanceláriou TIMAR & partners, s. r. o., nakoľko všetci sťažovatelia boli prítomní na 1. schôdzi veriteľov, na ktorej bola námietka voči dotknutým uzneseniam podaná a zaznamenaná v zápisnici. K písomnému podaniu sa vyjadril Správca podaním z 27. 10. 2014 bez doručenia námietky Správcovi teda z vlastného podnetu a následne podaním sťažovateľa v 1. rade z 04. 11. 2014 tak, že súd tieto vyjadrenia zvážil a až následne rozhodol vo veci. Zákon o konkurze a reštrukturalizácii je predpis, ktorý upravuje materiálnu stránku konkurzného práva, tak aj procesné právo konkurzné. Keďže neobsahuje komplexnú úpravu v ustanovení § 196 ZKR je stanovené, že sa primerane subsidiárne použijú ustanovenie Občianskeho súdneho poriadku. Je nesporné, že konkurzné a reštrukturalizačné konanie je osobitným druhom civilného konania s prvkami sporovými, nesporovými a exekučnými. Teda z procesného hľadiska, samotným striktným formalistickým a časovo veľmi prepjatým konaním reštrukturalizácie súd využil ustanovenie § 196 ZKR a primerane použil ustanovenia Občianskeho súdneho poriadku. Vychádzajúc z merita namietanej skutočnosti skupinou veriteľov súd nepovažoval za potrebné nariadiť pojednávanie v tejto veci a to jednak z plynutia veľmi frekventovaných časových lehôt, ktoré určoval správca a v rámci ktorých by ani nebolo možné zvolať riadne pojednávanie, ako aj z faktu, že nešlo o sporové konanie, teda nebolo dané sporné merito konania, odstrániteľné na pojednávaní. Sudca posúdil skutkový stav tak, že išlo skôr o výklad zákona § 126 ods. 3, potažmo § 3 ods. 2 ZKR, ktoré bolo však v kompetencii súdu na základe námietky a vyjadrení k námietke. Taktiež procesný úkon vypočutia účastníka podľa ustanovenia § 200 ZKR sa súdu javil byť neefektívnym konaním, z dôvodu vyššie uvedeného. V danom prípade, je zavádzajúca argumentácia sťažovateľov ohľadne porušenia ústavného práva sťažovateľov ako práva na verejné prerokovanie, čo v danom kontexte reštrukturalizačného konania s ohľadom na striktnosť a časové lehoty zákona o KR nie je možné ani technicky zabezpečiť. Iba opakujem, že časový harmonogram si určoval Správca sám, teda do istej miery 14
v prípade zistenie rozporov, ako zistil na 1. schôdzi veriteľov mal regulovať s ohľadom na uvedené. Napriek tomu, krátkymi časovými lehotami nedával súdu možnosť postupovať procesne tak, ako to na druhej strane vyžadoval a čím argumentujú sťažovatelia aj v bode 40 sťažnosti. V tomto bode žiadané verejné prerokovanie stráca zmysel práve pre konanie správcu, ktorý okamžite po zvolení veriteľského výboru deklaroval jeho právomoci následným zasadnutím a prijatím rozhodnutí ako bol aj Návrh reštrukturalizačného plánu. K účasti vyššej súdnej úradníčky na zasadnutiach veriteľských orgánov, tak ako účasť súdu opisuje v bode 76. sťažnosti uvádzam, že vyšší súdny úradník nemá právomoc konať v danej veci, takéto konanie mu zo zákona nevyplýva, práve naopak svojím konaním tak ako by vyžadovali sťažovatelia by prejudikoval skutočnosti, na ktoré nemá oprávnenie z titulu výkonu funkcie vyššieho súdneho úradníka, nie sudcu. K podstate subjektu sťažovateľa v 1. rade ako je charakterizovaný v bode 80, 81 sťažnosti ide o subjekt súkromného práva a preto mu neprislúchajú žiadne iné výhody ako sa snaží navodiť atmosféru sťažovateľ v 1. rade zároveň poskytlo úver súkromnej osobe teda dobrovoľne vstúpil do záväzkového vzťahu. K obsahu sťažnosti v časti odňatia možnosti sa vyjadriť k návrhu na konverziu (uvedené v bode 40, 41, 45, 47) návrh na konverziu bol súčasťou námietky skupiny veriteľov, k čomu sa vyjadrili ako Správca tak aj sťažovateľ v 1. rade. Je zároveň pravdou, že znenie ZKR nedáva alternatívne aj iné možnosti súdu vyriešiť vadný stav ako uvedeným nástrojom konverzie. Toto súd skutkovo vyhodnotil ako tak závažné porušenie ustanovení, že aplikoval toto ustanovenie ZKR. Ako náhle je veriteľský výbor kreovaný opätovne zákon o KR z titulu právnej istoty nedáva priestor pre alternatívne riešenia a znovuvymenovanie alebo výmeny členov. K takémuto konania pristúpil správca až v momente, kedy dochádzala argumentácia sťažovateľov a silneli argumenty veriteľov, ktorí nesúhlasili s konaním správcu ohľadne kreovania veriteľského výboru. Ako aj sťažovateľ uvádza, cieľom reštrukturalizačného konania je uspokojenie veriteľov v čo najvyššej výške, ktorá prevyšuje aj podiel uspokojenia v konkurznom konaní a paradoxne aj v tomto konaní to boli práve veritelia, ktorí nesúhlasili s postupom správcu, bez ohľadu na ich uspokojenie.

Z hmotnoprávneho pohľadu súd považuje svoje konanie a rozhodnutie za konania v súlade so zákonom v zmysle dodržiavania zákona a v prípade nejednotného výkladu ustanovenia zákona súd postupoval tak, že výklad sporného ustanovenia zúžil v záujme spravodlivosti a cieľa konkurzného a reštrukturalizačného konania uspokojiť v najvyššej miere všetkých veriteľov. Súd práve z dôvodu právnej čistoty a zabezpečenia ochrany veriteľov nie len navrhovateľa, konal na základe podnetu veriteľov, ktorí napadli spôsob vedenia reštrukturalizačného konania. Súd musí postupovať spravodlivo, v súlade so zákonom a teda nie je možné pripustiť interpretáciu alternatívneho riešenie, aké uvádza sťažovateľ, dôvodiac že sa snažil vylúčiť tým pochybnosť vyplývajúcu z nejasnej právnej úpravy, konaním v dobrej viere. Sudca uvádza, že podaním z 25. 11. 2014 sťažovatelia podali námietku zaujatosti voči mne ako sudkyni. Krajský súd dňa 18. 12. 2014 ako nadriadený súd vrátil spis bez rozhodnutia tak, že o vznesenej námietke zaujatosti z dôvodov tam uvedených z ktorých je však zrejmé, že navrhovatelia namietajú procesný postup sudcu v konaní s poukazom na časť odôvodnenia uznesenia č. k. 8 R/2/2014 z 05. 11. 2014 hoci podľa názoru nadriadeného súdu, sudkyňa podrobne zdôvodnila svoje rozhodnutie inými dôvodmi, podstatnými v zmysle ZKR. Na základe uvedeného nadriadený súd uviedol, že súd prvého stupňa nebol povinný predkladať vec na rozhodnutie nadriadenému súdu, a to z dôvodu, že dôvodom na vylúčenie sudkyne v danom prípade sú okolnosti, ktoré sa týkajú postupu sudcu v konaní (úvahy, ktorými podoprela svoje rozhodnutie...» Právny zástupca sťažovateliek vo vyjadrení z 11. februára 2015 doručenom ústavnému súdu 12. februára 2015 k stanovisku okresného súdu z 19. januára 2015 okrem iného uviedol: «1. Ako bolo uvedené v našej sťažnosti, podstatu ústavne neudržateľného pochybenia okresného súdu vidíme v tom, že pristúpil k tzv. konverzii reštrukturalizácie dlžníka na konkurz a to z dôvodov, ktoré boli arbitrárne a ktoré bolo možné zhojiť. Rozhodol tak napriek tomu, že konkurz predstavuje v porovnaní s reštrukturalizáciou závažnejší zásah do právneho postavenia dlžníka ako aj jeho veriteľov, ktorí tak budú uspokojení v nižšej

miere. Hlavne tak ale urobil bez toho, aby dal sťažovateľom a ostatným účastníkom konania možnosť sa vyjadriť. 2. Okresný súd vo svojom vyjadrení uvádza, že „vymenovaním veriteľského výboru... došlo k zásadnému porušeniu ustanovenia § 126 ods. 3 ZKR, ktoré nemohlo byť konvalidované resp. zhojené alternatívnym riešením, nakoľko podľa názoru súdu došlo k neplatnému právnemu úkonu teda konaniu v rozpore so zákonom“. 3. Toto vyjadrenie však nie je logické. Po prvé, nie je zrejmé o aký právny úkon ide. Správca nevykonal žiadny právny úkon, len konštatoval, že sťažovateľ 1 je ex lege členom veriteľského výboru. Správca nevykonal žiadny právny úkon, ktorým by sťažovateľa 1 ako člena veriteľského výboru vymenoval, len konštatoval právne následky vznikajúce ex lege podľa § 127 ods. 2 ZKR... 4. V žiadnom prípade však nenastala situácia, že by nebol zostavený veriteľský výbor. Ako sme uviedli v našej sťažnosti, k zostaveniu veriteľského výboru došlo, či už v zložení so sťažovateľom 1 alebo bez neho. Súd mohol namietať len to, že veriteľský výbor nezasadal v zákonnom zložení a teda, že neschválil návrh reštrukturalizačného plánu, čo bolo možné zhojiť a o čo sa veritelia aj pokúsili. Preto, ak by naozaj išlo o neplatný právny úkon, je pochybenie okresného súdu ešte zjavnejšie. Ak by bol totiž takýto úkon pre rozpor so zákonom absolútne neplatný, nemalo by sa na neho vôbec prihliadať. Práve v takom prípade by bolo relevantné schválenie plánu veriteľským výborom v alternatívnom zložení, ktoré by bolo v súlade s výkladom okresného súdu. 5. Okresný súd ďalej označuje naše tvrdenie, že správca chcel v dobrej viere vyhovieť námietke skupiny veriteľov a alternatívne naplniť obe možné interpretácie, za „účelové“. Tomuto argumentu nerozumieme. 6. Nie je totiž sporné, že v danej situácii existovali dve alternatívne interpretácie § 126 ods. 3 v spojení s § 127 ods. 2 ZKR, pričom obe sú teoreticky plauzibilné. Zároveň nie je sporné, že účelom reštrukturalizácie je uspokojenie veriteľov, pričom podmienkou úspešnej reštrukturalizácie je schválenie plánu príslušnými veriteľskými orgánmi. V danej situácii bol priestor, a vzhľadom na zákonné lehoty aj čas na to, aby bolo obom interpretáciám vyhovené a aby bol reštrukturalizačný plán pri oboch alternatívnych

zloženiach veriteľského výboru schválený. Zatiaľ čo sa správca a veritelia o takéto schválenie v dobrej viere pokúšali, okresný súd reštrukturalizáciu konvertoval na konkurz. 7. Argument okresného súdu by bol plauzibilný, ak by pri jednej interpretácii došlo k schváleniu plánu a pri druhej interpretácii k jeho zamietnutiu. To však nie je súčasný prípad. 8. Ilustratívne si možno predstaviť situáciu, kedy by z dôvodu nejasného znenia zákona nebolo zrejmé, ktorý veriteľ má aký počet hlasov. Ak by však pri všetkých možných interpretáciách stále bola zachovaná potrebná väčšina hlasov za schválenie plánu, nevidíme zásah do zásady právnej istoty. Keď potrebná väčšina veriteľov súhlasí so schválením plánu pri všetkých alternatívnych výkladoch, sú zákonné podmienky na schválenie plánu zjavne splnené. Zastavenie reštrukturalizačného konania by bolo v takom prípade prílišným formalizmom. O taký istý prílišný formalizmus ide aj v tomto prípade, keďže okresný súd urýchlenou konverziou na konkurz zmaril možnosť, aby o návrhu plánu mohla hlasovať schôdza veriteľov po tom, ako by tento návrh schválil veriteľský výbor kreovaný podľa druhého výkladu. 9. Okresný súd sa vo svojom vyjadrení snaží navodiť dojem, že musel pristúpiť ku konverzii podľa § 131 ZKR, pretože neskôr by už plán nemohol zamietnuť podľa § 154 ZKR. Toto tvrdenie však nezodpovedá dikcii uvedených ustanovení. 10. Podľa § 154 ods. 1 písm. a) ZKR súd zamietne plán a tým pádom v konečnom dôsledku taktiež privodí zastavenie reštrukturalizačného konania a vyhlásenie konkurzu, ak boli porušené ustanovenia zákona o postupe pri príprave plánu alebo iné ustanovenia týkajúce sa plánu. Schvaľovanie plánu je zjavne „ustanovením týkajúcim sa plánu“. Ak bol teda súd názoru, že veriteľský výbor bol kreovaný nezákonne, mohol počkať, kým by bol plán súdu predložený na potvrdenie a potom ho podľa § 154 ZRK zamietnuť. Dovtedy by mal správca dostatočný čas, aby v súlade so zákonnými lehotami vyhovel zákonným požiadavkám. Namiesto toho okresný súd s konverziou na konkurz nečakal ani len na uplynutie lehoty na predkladanie plánu, počas ktorej mohli byť prípadné procesné nejasnosti konvalidované. Takýto postup sa vyznačuje prílišným formalizmom, ktorý viedol k závažnému a zbytočnému zásahu do právneho postavenia dlžníka aj veriteľov.

11. Okresný súd ďalej reaguje na našu námietku závažného procesného pochybenia spočívajúceho v nemožnosti vyjadriť sa k námietke skupiny veriteľov. K tomu si dovoľujeme uviesť nasledovné. 12. Sťažovatelia 2 a 3 vôbec neboli o námietkach veriteľov podaných na súd upovedomení a nemali vôbec žiadnu možnosť vyjadriť sa k nim. O zásahu do ich práva vyjadriť sa k vykonávaným dôkazom a argumentom teda nemožno mať pochýb. 13. Sťažovateľ 1 sa s námietkami oneskorene oboznámil neformálne prostredníctvom správcu. Táto skutočnosť však nemôže zhojiť postup súdu, ktorý sťažovateľom námietky vôbec nedoručil. 14. Okrem toho bolo vyjadrenie sťažovateľa 1 súdom aj tak ignorované, keďže na žiadne argumenty sťažovateľa 1 nedal odpoveď a ani ich v odôvodnení neuviedol. 15. Taktiež nepovažujeme za relevantné, že námietky odzneli na schôdzi veriteľov. 16. Po prvé, na schôdzi námietka veriteľov odznela bez návrhu na konkurz. Kľúčový návrh skupiny veriteľov podaný na súd teda nebol súčasťou námietok, ktoré odzneli na schôdzi veriteľov a sťažovatelia sa k nemu preto nemohli vyjadriť. 17. Po druhé, odňať účastníkom súdneho konania právo vyjadriť sa k návrhom a dôkazom len preto, že námietky už niekde predtým zazneli, nie je ústavne udržateľné. Podobne by bolo možné argumentovať, že súd nie je povinný doručovať žalovanému žalobu, pretože argumentácia žalobcu už odznela na rokovaní medzi stranami. Tento záver je zjavne absurdný. 18. Okresný súd v neposlednom rade taktiež uvádza, že nepovažoval za potrebné nariadiť pojednávanie „a to jednak z plynutia veľmi frekventovaných časových lehôt... ako aj z faktu, že nešlo o sporové konanie“. 19. Obe vysvetlenia sú podľa nášho názoru neudržateľné. 20. Po prvé, súd v danej situácii nebol viazaný žiadnou poriadkovou lehotou. Podľa zákona plynie súdu poriadková lehota od doručenia návrhu na potvrdenie plánu (§ 153 ods. 1 ZKR). Do tohto štádia sa však konanie nedostalo. V čase vydania napadnutého uznesenia súdu neplynula žiadna zákonná poriadková lehota. 21. Po druhé, lehoty ustanovené zákonom o konkurze a reštrukturalizácii sú poriadkového charakteru a nemôžu mať prednosť pred zabezpečením práva na verejné 19
prerokovanie podľa čl. 48 ods. 2 ústavy a čl. 6 ods. 1 dohovoru. Ako sme uviedli v sťažnosti, ESĽP vo veci
judikoval, že vyhlásenie konkurzu nespadá do kategórie mimoriadne
technických otázok, ktoré by bolo vhodné riešiť v čisto písomnom konaní. Keďže „vyhlásenie konkurzu má výrazný dopad na ekonomickú aktivitu úpadcu a jeho práva sú oklieštené vymenovaním správcu“, dospel k záveru, že pojednávanie by za daných okolností bolo dôležité a užitočné a že pri jeho absencii došlo k porušeniu čl. 6 ods. 1 dohovoru. 22. Okresný súd mal preto vyhlasovaní konkurzu v tunajšej veci taktiež nariadiť pojednávanie alebo aspoň využiť menej formálny inštitút vypočutia podľa § 200 ZKR. Ak tak neurobil, došlo k zásahu do práva na verejné prerokovanie. 23. Po tretie, nie je nám zrejmé, prečo okresný súd poukazuje na nesporový charakter konania V prvom rade máme pochybnosti o tom, či vôbec možno hovoriť o materiálne nesporovom konaní, keďže zjavne išlo o konanie, v ktorom mali rôzni účastníci protichodné záujmy. Čo je však podstatnejšie, čl. 48 ods. 2 ústavy ani čl. 6 ods. 1 dohovoru neobmedzujú právo na verejné prerokovanie len v prípade sporových konaní. Práve naopak, vo vyššie citovanej veci
išlo tak isto o konkurzné konanie a ESĽP
jednoznačne judikoval porušenie čl. 6 ods. 1 dohovoru z dôvodu nenariadenia pojednávania. 24. Záverom si teda dovoľujeme zhrnúť, že žiadny z uvedených argumentov okresného súdu nevysvetľuje, prečo bolo nevyhnutné v danej situácii bez pojednávania a bez akejkoľvek možnosti sťažovateľov vyjadriť sa k prejednávanej veci, rozhodnúť o vážnom zásahu do ich právneho postavenia. O to viac, ak bolo toto rozhodnutie založené na jednom z dvoch možných výkladov, pričom plán bol veriteľským výborom schválený aj pre prípad, že by tento výklad bol správny...» Podaním z 12. januára 2015 doručeným ústavnému súdu 19. januára 2015 sa

, (ďalej len
„navrhovatelia na vstup do konania“), zastúpení Advokátskou kanceláriou TIMAR & partners, s. r. o., Štúrova 42, Šaľa, konajúcou prostredníctvom konateľa a advokáta JUDr. Tibora Timára, ktorí sú ako veritelia účastníkmi reštrukturalizačného konania 20
vedeného okresným súdom pod sp. zn. 8 R 2/2014, domáhali pripustenia vstupu do konania pred ústavným súdom v postavení vedľajších účastníkov na strane okresného súdu z dôvodu, že „rozhodnutie ústavného súdu vo veci vedenej pod sp. zn. II. ÚS 867/2014, sa ich priamo dotýka, a to tým, že hoci nie sú účastníkmi konania na základe podanej sťažnosti, samotnou sťažnosťou je napádané rozhodnutie o konverzii, a žiada sa jeho zrušenie, čím dôjde aj k zmene postavenia mandantov, nakoľko rozhodnutie o konverzii sa týka aj iných subjektov ako sťažovateľov, pričom v rámci reštrukturalizačného konania jeho účastníci (medzi ktorých patria aj mandanti) konajú výlučne ako nútené nerozlučné procesné
spoločenstvom
podľa
ust.
§
126
a ust.
§
127
zákona
o konkurze
a reštrukturalizácii... zastúpené veriteľským výborom, ktorého rozhodnutia ovplyvňujú postavenie ostatných veriteľov (a teda i tých, ktorí nie sú členmi veriteľského výboru)“. Ústavný súd návrhu navrhovateľov na vstup do konania ako vedľajších účastníkov vo veci vedenej ústavným súdom pod sp. zn. II. ÚS 867/2014 uznesením sp. zn. II. ÚS 867/2014 z 25. februára 2015 nevyhovel, odvolávajúc sa na svoju doterajšiu judikatúru (napr. II. ÚS 91/08, IV. ÚS 77/2010), s odôvodnením, že „na vyjadrenie veriteľov k sťažnosti však ústavný súd pri rozhodovaní − v súlade so svojou doterajšou praxou – v rozsahu, v akom si to vyžiada rozhodovanie vo veci samej, prihliadne“.
II. Všeobecné východiská pre rozhodovanie ústavného súdu Podľa čl. 127 ods. 1 ústavy ústavný súd rozhoduje o sťažnostiach fyzických alebo právnických osôb, ak namietajú porušenie svojich základných práv alebo slobôd, alebo ľudských
práv
a základných
slobôd
vyplývajúcich
z medzinárodnej
zmluvy,
ktorú Slovenská republika ratifikovala a bola vyhlásená spôsobom ustanoveným zákonom, ak o ochrane týchto práv a slobôd nerozhoduje iný súd. 21
Z čl. 127 ods. 1 ústavy vyplýva, že systém ústavnej ochrany základných práv a slobôd je rozdelený medzi všeobecné súdy a ústavný súd, pričom právomoc všeobecných súdov je ústavou založená primárne („ak o ochrane týchto práv a slobôd nerozhoduje iný súd“) a právomoc ústavného súdu len subsidiárne. Ústavný súd vo svojej konštantnej judikatúre zdôrazňuje, že nie je zásadne oprávnený preskúmavať a posudzovať právne názory všeobecného súdu, ktoré ho pri výklade a uplatňovaní zákonov viedli k rozhodnutiu vo veci samej, ani preskúmavať, či v konaní pred všeobecnými súdmi bol alebo nebol náležite zistený skutkový stav a aké skutkové a právne závery zo skutkového stavu všeobecný súd vyvodil. Úloha ústavného súdu sa obmedzuje na kontrolu zlučiteľnosti účinkov takejto interpretácie a aplikácie s ústavou, prípadne medzinárodnými zmluvami o ľudských právach a základných slobodách (I. ÚS 13/00, mutatis mutandis II. ÚS 1/95, II. ÚS 21/96, I. ÚS 4/00, I. ÚS 17/01). Z tohto postavenia ústavného súdu vyplýva, že môže preskúmavať také rozhodnutia všeobecných súdov, ak v konaní, ktoré mu predchádzalo alebo samotným rozhodnutím, došlo k porušeniu základného práva alebo slobody. Skutkové a právne závery všeobecného súdu môžu byť teda predmetom kontroly vtedy, ak by vyvodené závery boli zjavne neodôvodnené alebo arbitrárne, a tak z ústavného hľadiska neospravedlniteľné a neudržateľné a zároveň by mali za následok porušenie základného práva alebo slobody (I. ÚS 13/00, mutatis mutandis I. ÚS 37/95, II. ÚS 58/98, I. ÚS 5/00, I. ÚS 17/00). Ústavný súd je nezávislým súdnym orgánom ochrany ústavnosti (čl. 124 ústavy). Je teda garantom ústavnosti a súdnym orgánom, ktorý je povinný chrániť dodržiavanie a rešpektovanie ústavy všetkými orgánmi verejnej moci vrátane všeobecných súdov. Dodržiavanie ústavy orgánmi verejnej moci však nemožno vzťahovať len na strohé rešpektovanie jej jednotlivých článkov. Generálna interpretačná a realizačná klauzula ustanovuje, že výklad a uplatňovanie ústavných zákonov, zákonov a ostatných všeobecne záväzných právnych predpisov musí byť v súlade s ústavou (čl. 152 ods. 4 ústavy). Výklad každej právnej normy (právneho predpisu) musí byť konformný s ústavou ako základným 22
zákonom štátu s najvyššou právnou silou. V prípade, že vec pripúšťa rôzny výklad, orgán aplikujúci právo je v konkrétnej veci povinný uprednostniť ústavne konformný výklad, čo jednoznačne
platí
aj
pri
interpretácii
právnych
noriem
v oblasti
konkurzu
a reštrukturalizácie (porovnaj ĎURICA, M. Konkurzné právo na Slovensku a v Európskej únii. Bratislava: EUROKODEX 2010, s. 6). Tento záver o ústavne súladnom výklade aplikovanej právnej normy sa vzťahuje v celom rozsahu aj na právne skutočnosti predpokladané zákonom č. 7/2005 Z. z., ktoré obligatórne spôsobujú zastavenie reštrukturalizačného konania, začatie konkurzného konania a vyhlásenie konkurzu na majetok dlžníka a na výklad, či tieto právne skutočnosti z ústavného hľadiska boli alebo neboli naplnené (nastali alebo nenastali). Výklad týchto predpokladov však nemôže byť taký formalistický, aby sa ním v konečnom dôsledku nielen zmaril účel požadovanej súdnej ochrany, ale aj zabránilo v prístupe k súdnej ochrane z dôvodov, ktoré nemožno v právnom štáte v žiadnom prípade pričítať účastníkovi konania, ktorý sa tejto ochrany domáha. Ústavný súd opakovane vyslovil, že rozhodnutiu všeobecného súdu musí predchádzať jeho postup zodpovedajúci garanciám spravodlivého súdneho konania v zmysle príslušných ustanovení ústavy a príslušnej medzinárodnej zmluvy o ľudských právach a základných slobodách, najmä garanciám obsiahnutým v práve na spravodlivý proces, v princípe rovnosti zbraní a v práve na kontradiktórne konanie (m. m. I. ÚS 230/03). Jedným z aspektov práva na spravodlivý proces je teda − okrem práva domáhať sa svojho práva na nezávislom a nestrannom súde (prístup k súdu) − aj právo na určitú kvalitu súdneho konania, ktorá okrem iných procesných záruk kladie dôraz aj na zachovanie kontradiktórnosti konania a „rovnosti zbraní“ (podobne napr. III. ÚS 402/08). Podstatou kontradiktórnosti a s ňou súvisiacou „rovnosťou zbraní“ je, aby všetci účastníci konania mali reálnu možnosť využiť svoje procesné práva predložiť argumenty a reagovať na „protiargumenty“ protistrany (napr. IV. ÚS 42/09, IV. ÚS 147/04).

Ústavný súd pripomína, že aj Európsky súd pre ľudské práva (ďalej len „ESĽP“), ktorý v súvislosti s rovnosťou účastníkov konania používa pojem „rovnosť zbraní“, podľa svojej konštantnej judikatúry vyžaduje, aby každej procesnej strane bola daná primeraná možnosť predložiť svoju záležitosť a príslušnú argumentáciu za rovnakých podmienok (napr. v prípade Beer proti Rakúsku 2004, Baumann proti Rakúsku 2001, Dombo Beheer B. V. proti Holandsku 1993, Ankerl proti Švajčiarsku 1996, Komanický proti Slovensku 2002). Ústavnosť konaní pred orgánom verejnej moci predpokladá aj to, že orgán verejnej moci, pred ktorým sa takéto konania uskutočňujú, koná zásadne nestranne, nezávisle a s využitím všetkých zákonom ustanovených prostriedkov na dosiahnutie účelu predmetného konania. Ústavný súd v tomto smere osobitne pripomína objektivitu takého postupu orgánu verejnej moci (m. m. II. ÚS 9/00, II. ÚS 143/02). Len objektívnym postupom sa v rozhodovacom procese vylučuje svojvôľa, ktorej nebezpečenstvo spočíva v potenciálnom uplatnení ničím (objektívne) nepodloženej úvahy orgánu verejnej moci bez akýchkoľvek objektívnych limitov, ktoré sú v podmienkach právneho štátu okrem iného garantované zákonnými spôsobmi zisťovania skutkového základu pre rozhodnutie. Objektívny postup orgánu verejnej moci sa musí prejaviť nielen vo využití všetkých dostupných a pritom legálnych zdrojov zisťovania skutkového základu na rozhodnutie, ale aj v tom, že takéto rozhodnutie obsahuje (musí obsahovať) aj odôvodnenie, ktoré preukázateľne vychádza z týchto objektívnych postupov a ich uplatnenia v súlade s procesnými predpismi. Z ustálenej judikatúry ústavného súdu vyplýva, že neodmysliteľnou súčasťou základného práva podľa čl. 46 ods. 1 ústavy a práva podľa čl. 6 ods. 1 dohovoru je aj právo účastníka konania na také odôvodnenie súdneho rozhodnutia, ktoré jasne a zrozumiteľne dáva
odpovede
na
všetky
právne
a skutkovo
relevantné
otázky
súvisiace
s predmetom súdnej ochrany, t. j. s uplatnením nárokov a obranou proti takému uplatneniu (napr. IV. ÚS 115/03, III. ÚS 60/04). Potreba náležite odôvodniť súdne rozhodnutie je daná tiež vo verejnom záujme, pretože je jednou zo záruk, že výkon spravodlivosti

nie je arbitrárny, neprehľadný a že rozhodovanie súdu je kontrolovateľné verejnosťou (IV. ÚS 296/09). Uvedené východiská bol povinný dodržiavať v konaní a pri rozhodovaní v napadnutej veci aj okresný súd, a preto bolo úlohou ústavného súdu posúdiť, či ich skutočne rešpektoval, a to minimálne v takej miere, ktorá je z ústavného hľadiska akceptovateľná a udržateľná. III. Predmetom sťažnosti sťažovateliek je namietané porušenie ich základných práv podľa čl. 20 ods. 1, čl. 46 ods. 1, čl. 47 ods. 3 a čl. 48 ods. 2 ústavy a práv podľa čl. 6 ods. 1 dohovoru a čl. 1 dodatkového protokolu uznesením okresného súdu sp. zn. 8 R 2/2014 z 5. novembra 2014, ktorým bolo zastavené reštrukturalizačné konanie vedené proti dlžníkovi a bol vyhlásený konkurz na jeho majetok.
1. K namietanému porušeniu základného práva na súdnu ochranu podľa čl. 46 ods. 1, čl. 47 ods. 3 a čl. 48 ods. 2 ústavy a práva na spravodlivé súdne konanie podľa čl. 6 ods. 1 dohovoru
Ústavný súd pri rozhodovaní o sťažnosti sťažovateliek vzal predovšetkým do úvahy, že namietajú porušenie svojho základného práva na súdnu ochranu, ktoré je v demokratickej spoločnosti do tej miery favorizované, že pri jeho uplatňovaní neprichádza do úvahy (zo strany súdov) ani jeho zužujúci výklad, ani také formálne interpretačné postupy, následkom ktorých by mohlo byť jeho neodôvodnené (svojvoľné) obmedzenie, či dokonca jeho popretie (I. ÚS 2/08). Z predloženého spisového materiálu ústavný súd zistil, že sťažovateľka v 1. rade sa návrhom doručeným okresnému súdu 4. júla 2014 domáhala povolenia reštrukturalizácie

dlžníka. Spolu s návrhom na povolenie reštrukturalizácie predložila okresnému súdu reštrukturalizačný
posudok
vypracovaný
povereným
správcom
a ďalšie
zákonom
ustanovené prílohy (zoznam majetku, zoznam záväzkov, zmluvný prehľad, zoznam spriaznených osôb, riadnu individuálnu účtovnú závierku vyhotovenú k 31. decembru 2013 a originál notársky overeného osvedčenia dlžníka, že je v úpadku a súhlasí s podaním návrhu na povolenie reštrukturalizácie). Okresný súd uznesením sp. zn. 8 R 2/2014 z 15. júla 2014, ktoré nadobudlo právoplatnosť 22. júla 2014, začal reštrukturalizačné konanie voči dlžníkovi. Uznesením sp. zn. 8 R 2/2014 zo 4. augusta 2014, ktoré nadobudlo právoplatnosť 9. augusta 2014, okresný súd povolil reštrukturalizáciu dlžníka a správcu povereného sťažovateľkou v 1. rade vypracovaním reštrukturalizačného posudku ustanovil do funkcie správcu. Dňa 13. októbra 2014 sa konala prvá schôdza veriteľov, na ktorej boli priamo do zápisnice vznesené námietky voči postupu správcu, ako aj samotnej voľbe a zloženiu veriteľského výboru veriteľmi ,
, ;
; ,
, s miestom podnikania
; ;
, a obchodnej spoločnosti
, ,
(ďalej len „veritelia“). Dňa 13. októbra 2014 faxovou správou a 14. októbra 2014 poštou bolo veriteľmi doručené okresnému súdu podanie označené ako „Upozornenie veriteľov na porušenie zákona na schôdzi veriteľov konanej dňa 13. 10. 2014 v reštrukturalizačnom konaní vedenom na majetok Dlžníka v konaní vedenom pred Okresným súdom Bratislava 1 pod sp. zn. 8 R/2/2014 − návrh na postup súdu podľa ust. § 131 ods. 2 zákona o konkurze a reštrukturalizácii“ (ďalej len „upozornenie“ alebo „podanie“). Veritelia v upozornení uviedli, že na schôdzi veriteľov boli vznesené námietky voči postupu správcu a skutočnosti, že prvým členom veriteľského výboru by mala byť 26
sťažovateľka v 1. rade, a to s poukazom na § 126 ods. 3 zákona č. 7/2005 Z. z., podľa ktorého nemôže byť členom veriteľského výboru a súčasne nemôže hlasovať na schôdzi veriteľov veriteľ podriadenej pohľadávky. Podľa spoločenskej zmluvy dlžníka s poukazom na bod 7.2 je sťažovateľka v 1. rade spriaznená s dlžníkom, keďže má podiel na hlasovacích právach dlžníka vo výške 65 %. Veritelia uviedli, že zo spoločenskej zmluvy je zrejmé, že tým, že sťažovateľka v 1. rade má podiel na hlasovacích právach v rozsahu 65 % zo všetkých hlasovacích práv, vykonáva tak riadenie dlžníka a má na jeho činnosti podstatný vplyv. Takáto právnická osoba je tak podľa názoru veriteľov podľa § 9 ods. 1 písm. b) v spojení s § 9 ods. 3 ZKR spriaznená osoba s dlžníkom, bez práva byť volená a byť členom veriteľského výboru. Správca na prvej schôdzi veriteľov argumentoval členstvo sťažovateľky v 1. rade vo veriteľskom výbore § 127 ods. 2 ZKR, podľa ktorého ak súd povolil reštrukturalizáciu na základe návrhu veriteľa, členom veriteľského výboru je vždy veriteľ, ktorý podal návrh na povolenie reštrukturalizácie. Veritelia tento argument považovali za právne irelevantný a contra legem z dôvodu, že § 127 ods. 2 ZKR nevylučuje, že v prípade, ak návrh na povolenie reštrukturalizácie podá veriteľ dlžníka, ktorý je s ním spriaznený, sa § 126 ods. 3 ZKR neaplikuje. Podľa názoru veriteľov takýto výklad by bol aj v rozpore so samotným znením § 126 ods. 3 ZKR, ktorý vylučuje, aby osoba spriaznená s dlžníkom bola členom veriteľského výboru. Ustanovenie § 127 ods. 2 ZKR je podľa nich potrebné vykladať aj s poukazom na zásady, na ktorých stojí zákon č. 7/2005 Z. z., pričom jednou zo zásad je vylúčenie spriaznených osôb s dlžníkom na rozhodovaní a uspokojovaní v konkurznom a reštrukturalizačnom konaní, ale aj zásada podľa § 6 ZKR, že veritelia s rovnakými právami majú pri riešení úpadku dlžníka rovnaké postavenie; zvýhodňovanie niektorých veriteľov je neprípustné. ZKR nepriznáva osobe spriaznenej s dlžníkom iné právo ako právo, aby jeho pohľadávka bola uspokojená ako podriadená, a teda až po tom, ako budú uspokojené pohľadávky ostatných veriteľov. Veritelia na prvej schôdzi veriteľov ďalej namietali aj ďalšieho člena veriteľského výboru, ktorým sa stala sťažovateľka v 3. rade, z dôvodu, že s poukazom na § 3 ods. 2 ZKR, 27
podľa ktorého za jednu pohľadávku pri posudzovaní platobnej schopnosti dlžníka sa považujú všetky pohľadávky, ktoré počas 90 dní pred podaním návrhu na vyhlásenie konkurzu pôvodne patrili len jednému veriteľovi, pohľadávka tejto spoločnosti v skutočnosti patrí sťažovateľke v 2. rade, ktorá bola zvolená tiež za člena veriteľského výboru. Argument správcu, že § 3 ods. 2 ZKR sa použije iba na účely určenia platobnej schopnosti, a teda na vylúčenie podávania špekulatívnych návrhov na vyhlásenie konkurzu, považujú veritelia tiež za argument v rozpore so zákonom. Podľa veriteľov „došlo k obchádzaniu zákona, keď z prihlášky spoločnosti FESSI, s. r. o. vyplýva, že táto nadobudla pohľadávku voči Dlžníkovi vo výške 489,78 Eur ako časť pôvodnej pohľadávky spoločnosti AUGMENT s. r. o., zmluvou o postúpení pohľadávky zo dňa 15. 07. 2014, pričom z výpisu z OBV číslo 138/2014 zo dňa 21. 07. 2014 vyplýva, že dňa 15. 07. 2014 vydal súd uznesenie, ktorým začal reštrukturalizačné konanie Dlžníka. Pohľadávka teda bola postúpená po začatí konania, a výlučne z dôvodu vytvorenia veriteľa, ktorý bude členom veriteľského výboru, keď spoločnosť AUGMENT, s. r. o. a spoločnosť FESSI, s. r. o. sú vzájomne spriaznené právnické osoby, ktoré majú spoločného konateľa, ktorý zastupoval obidvoch veriteľov na schôdzi, a de facto je tá istá osoba dvakrát členom veriteľského výboru. Veritelia majú jednoznačne za to, že došlo k obchádzaniu zákona s cieľom poškodiť práva ostatných veriteľov, a teda došlo aj k porušeniu ustanovenia § 6 ZKR opakovane...“. Veritelia v závere svojho upozornenia tvrdia, že vzhľadom na uvedené schôdza veriteľov konaná 13. októbra 2014 v reštrukturalizačnom konaní na majetok dlžníka bola vedená v bode 3 programu v rozpore so zákonom a veriteľský výbor nebol riadne zvolený a ani kreovaný. S poukazom na uvedené požiadali okresný súd o postup podľa § 131 ods. 2 ZKR. Dňa 13. októbra 2014 sa uskutočnilo 1. zasadnutie veriteľského výboru, na ktorom za jeho predsedu bola zvolená sťažovateľka v 1. rade. Súčasne veriteľský výbor v zložení sťažovateľka v 1. rade, sťažovateľka v 2. rade a sťažovateľka v 3. rade schválil záverečný návrh reštrukturalizačného plánu, ktorý bol zo strany správcu ako predkladateľa plánu predložený veriteľskému výboru 13. októbra 2014. Zápisnicu z 1. zasadnutia veriteľského výboru správca osobne doručil okresnému súdu 14. októbra 2014.

V Obchodnom vestníku č. 197/2014 z 15. októbra 2014 správca na účely schválenia reštrukturalizačného plánu zvolal schvaľovaciu schôdzu na 5. november 2014. Po tom, ako správca 23. októbra 2014 nahliadol do reštrukturalizačného spisu vedeného okresným súdom pod sp. zn. 8 R 2/2014, 27. októbra 2014 doručil okresnému súdu „Vyjadrenie k podaniu zo dňa 13. 10. 2014 (námietky veriteľov voči schôdzi veriteľov)“.
K námietke
veriteľov
týkajúcej
sa
členstva
sťažovateľky
v 1.
rade
vo veriteľskom výbore uviedol, že v danom prípade ide o reštrukturalizáciu, ktorá bola povolená na základe veriteľského návrhu na povolenie reštrukturalizácie sťažovateľky v 1. rade, pričom v tejto súvislosti poukázal na § 127 ods. 2 ZKR. Správca uviedol, že zo znenia citovaného ustanovenia jednoznačne vyplýva, že „členstvo vo veriteľskom výbore v danom prípade veriteľovi vzniká zo zákona ex lege, pričom túto skutočnosť ZKR zdôrazňuje slovným vyjadrením vždy“. Správca ďalej uviedol, že „v danom prípade nedochádza ani k voľbe do veriteľského výboru, členstvo vo veriteľskom výbore mu vzniká priamo zo zákona, preto posudzovanie otázky práva byť volený do veriteľského výboru je podľa názoru Správcu z tohto pohľadu právne irelevantné“. K zákonnej úprave § 126 ods. 3 ZKR, podľa ktorej podriadený veriteľ ani veriteľ, ktorý by sa v konkurze uspokojoval v poradí ako podriadený veriteľ, nemá právo hlasovať na schôdzi veriteľov ani právo byť volený do veriteľského výboru, správca uviedol, že „ZKR obmedzuje právo spriazneného veriteľa byť volený do veriteľského výboru, v žiadnom prípade však nevylučuje právo spriazneného veriteľa byť členom veriteľského výboru, napr. ak mu je takéto členstvo vo veriteľskom výbore založené iným spôsobom ako voľbou, napr. zo zákona alebo rozhodnutím súdu. Preto sú nesprávne právne závery, ktoré zrovnávajú právo veriteľa byť volený za člena veriteľského výboru s právom veriteľa byť členom veriteľského výboru... V tomto smere je dôležité uviesť, že členstvo vo veriteľskom výbore môže veriteľovi vzniknúť zvolením alebo zo zákona, čo je nutné nepochybne rozlišovať. Čo vylučuje § 126 ods. 3 ZKR je, aby podriadenému, resp. spriaznenému veriteľovi vzniklo členstvo vo veriteľskom výbore zvolením, ale v žiadnom prípade nevylučuje, aby členstvo vo veriteľskom výbore veriteľovi vzniklo ex lege. Veriteľovi Medzinárodnej investičnej banke vzniklo členstvo vo veriteľskom výbore zo zákona, preto aplikácia § 126 ods. 3 ZKR je vylúčená... V tomto smere je 29
ustanovenie § 127 ods. 2 ZKR jednoznačné a nespochybniteľné v tom smere, že veriteľ, na základe ktorého návrhu bola povolená reštrukturalizácia, je... vždy členom veriteľského výboru.“. K námietke právneho zástupcu veriteľov týkajúcej sa členstva sťažovateľky v 3. rade vo veriteľskom výbore správca, vychádzajúc z § 3 ods. 2 druhej vety ZKR, uviedol, že „ide o pravidlo, ktoré sa aplikuje pri posudzovaní platobnej neschopnosti v prípade podania návrhu na vyhlásenie konkurzu. Inak povedané, ide o pravidlo, ktoré chráni dlžníka pred šikanóznym návrhom na vyhlásenie konkurzu veriteľov, ktorý založil pluralitu veriteľov na účely posúdenia platobnej neschopnosti tým, že postúpil niektorú svoju pohľadávku, prípadne časť svojej pohľadávky, inému subjektu. V takom prípade je pluralita veriteľov založená až uplynutím lehoty 90 dní od postúpenia pohľadávky. Predmetné ustanovenie žiadnym spôsobom neobmedzuje veriteľa v tom, aby postúpil svoju pohľadávku inému subjektu, ide o výlučné právo veriteľa v jeho výlučnej dispozícii. Preto pokiaľ veriteľ AUGMENT s. r. o. postúpil svoju pohľadávku inému veriteľovi, šlo o dispozíciu mimo procesu reštrukturalizácie a o výlučné právo veriteľa. V tejto súvislosti ďalej poukazujeme na tú skutočnosť, že ust. § 3 ods. 2 ZKR možno aplikovať iba v konkurznom konaní, nie v reštrukturalizačnom konaní, čo z predmetného ustanovenia aj nepochybne vyplýva. Okrem toho ako vyplýva z § 3 ods. 2 ZKR, predmetné ustanovenie možno použiť iba na účely posúdenia platobnej schopnosti dlžníka.“. Správca v závere svojho vyjadrenia napokon uviedol, že „reštrukturalizačný plán schválený veriteľským výborom vytvoril pre veriteľa
a veriteľa
skupinu pre
plánom nedotknuté pohľadávky, čo znamená uspokojenie týchto veriteľov v plnom rozsahu. Okrem toho v prípade veriteľa a
,
reštrukturalizačný plán zoskupil/zaradil týchto veriteľov do skupín,
ktoré budú uspokojované v prvom rade oproti druhému radu, v ktorom bude uspokojovaný veriteľ MIB spolu so spriazneným p.
Reštrukturalizačný plán ďalej v plnom
rozsahu rešpektuje aj medziveriteľskú dohodu zo dňa 02. augusta 2010 medzi dlžníkom a MIB ako nadriadeným veriteľom a pánom , pánom
a pani
veriteľmi.“.

, pánom ako podriadenými
Dňa 4. novembra 2014 bolo okresnému súdu doručené vyjadrenie právneho zástupcu sťažovateľky v 1. rade k podaniu veriteľov z 13. októbra 2014, z obsahu ktorého okrem iného vyplýva: «K námietke členstva MIB vo veriteľskom výbore...: V podaní TP (Advokátska kancelária TIMAR & partners, s. r. o., právny zástupca veriteľov, pozn.) namieta postup Správcu na schôdzi veriteľov uskutočnenej dňa 13. októbra 2014, v dôsledku ktorého bol veriteľ Medzinárodná investičná banka... ustanovený za člena veriteľského výboru. TP sa v Podaní odvolal na ustanovenie § 126 ods. 3 zákona č. 7/2005 Z. z..., podľa ktorého veriteľ podriadenej pohľadávky nemôže byť volený za člena veriteľského výboru a súčasne nemôže hlasovať na schôdzi veriteľov, pričom TP poukázal na údajnú spriaznenosť MIB a Dlžníkom. V súlade s § 111 ods. 1 ZKR, Reštrukturalizačné konanie bolo začaté a reštrukturalizácia bola povolená na základe návrhu veriteľa − MIB. V predmetnej súvislosti poukazujeme na § 127 ods. 2 ZKR, podľa ktorého ak súd povolil reštrukturalizáciu na základe návrhu veriteľa, členom veriteľského výboru je vždy veriteľ, ktorý podal návrh na povolenie reštrukturalizácie. Z citovaného ustanovenia § 127 ods. 2 ZKR jednoznačne vyplýva, že členstvo vo veriteľskom výbore veriteľovi, ktorý podal návrh na povolenie reštrukturalizácie, vzniká ex lege a vzniká vždy, čo je aj explicitne stanovené. Skutočnosť, že veriteľ, ktorý podal návrh na povolenie reštrukturalizácie, je vždy ex lege členom veriteľského výboru, potvrdzuje aj právna doktrína (Ďurica, M.: Zákon o konkurze a reštrukturalizácii. Komentár. C.H.Beck. Bratislava, 2012, s. 879). S ohľadom na argument TP, že „ak to zákon zakazuje veriteľom, aby si takéhoto veriteľa za člena veriteľského výboru sami zvolili, je ad absurdum tvrdiť, že zákon, ktorý to veriteľom zakázal, to sám umožňuje!!!“ považujeme za kľúčové uviesť, že v prípade ustanovenia MIB za člena veriteľského výboru k voľbe veriteľa do veriteľského výboru nedochádza, nakoľko veriteľovi, ktorý podal návrh na povolenie reštrukturalizácie, vzniká členstvo vo veriteľskom výbore na základe § 127 ods. 2 ZKR priamo zo zákona. Nie je zrejmé, na základe čoho TP dospel k záveru, že § 126 ZKR je lex specialis k § 127 ZKR, nakoľko uvedené tvrdenie nepodporil žiadnou relevantnou argumentáciou. Skutočnosť, že ustanovenie § 126 ods. 3 ZKR sa neuplatní na prípady, kedy návrh 31
na povolenie reštrukturalizácie podal veriteľ, je zrejmá z jeho samotnej dikcie: podriadený veriteľ ani veriteľ, ktorý by sa v konkurze uspokojoval v poradí ako podriadený veriteľ, nemá právo hlasovať na schôdzi veriteľov, ani právo byť volený do veriteľského výboru. Ako už bolo uvedené, v odseku vyššie, veriteľ, ktorý podal návrh na povolenie reštrukturalizácie, nie je do veriteľského výboru volený, pretože členstvo mu vzniká ex lege. § 126 ods. 3 ZKR sa uplatňuje na všetkých veriteľov všeobecne a jeho uplatnenie nie je možné obmedziť na veriteľa, ktorý podal návrh na povolenie reštrukturalizácie. Uvedené ustanovenie je preto potrebné interpretovať tak, že nevylučuje právo podriadeného veriteľa na členstvo vo veriteľskom výbore, len obmedzuje spôsob jeho ustanovenia za člena veriteľského výboru tak, že zakazuje jeho voľbu. Podriadený veriteľ teda môže byť členom veriteľského výboru, pokiaľ mu členstvo vo veriteľskom výbore vyplýva zo zákona alebo na základe rozhodnutia súdu. Aplikácia § 126 ods. 3 ZKR je preto v danom prípade vylúčená, v dôsledku čoho je zrejmé, že postup správcu ako aj ustanovenie MIB za člena veriteľského výboru boli správne a na zákonnom podklade... K námietke údajnej spriaznenosti MIB s Dlžníkom...: MIB sa stala spoločníkom v Dlžníkovi dňa 20. augusta 2010, teda v čase, kedy ZKR nepoznal koncept podriadenosti spriaznených osôb, ktorý bol zavedený novelou ZKR č. 348/2011 Z. z. s účinnosťou od 1. januára 2012. Tento krok MIB považovala za kľúčových prevenčných dôvodov a pre prípad možnej potreby ochrany svojich oprávnených záujmov, nakoľko ako financujúca banka financovala z veľkej časti realizáciu developerského projektu Dlžníka
ako komerčný veriteľ, ktorého primárnym cieľom bolo zarobiť
na úrokoch z úveru a nie ako zisk z predaja priestorov v projekte. MIB aktívne nevyužívala svoje práva spoločníka, aktívne sa nepodieľala na riadení štatutárneho orgánu Dlžníka ani nemala na činnosť Dlžníka podstatný vplyv až do momentu, kedy sa nepriaznivá finančná situácia Dlžníka stala zrejmou a jeden z bývalých konateľov bez toho, aby situáciu s MIB konzultoval podal návrh na vyhlásenie konkurzu na Dlžníka. Preto máme za to, že pre naplnenie zásady spravodlivosti je nevyhnutné rozlišovať medzi postavením „bežného“ spriazneného veriteľa a MIB, ktorá per se nebola v postavení, na základe ktorého by bolo možné vyvodzovať jej spriaznenosť s Dlžníkom v zmysle § 9 ods. 3 ZKR. 32
... nepovažujeme za pravdivé tvrdenie TP, že „... jednou zo zásad (ZKR) je vylúčenie spriaznených
osôb
s dlžníkom
na
rozhodovaní
a uspokojovaní
v konkurznom
a reštrukturalizačnom konaní... (Ust. ZKR nepriznávajú osobe podriadenej s dlžníkom iné právo, ako právo, aby jeho pohľadávka bola uspokojená ako podriadená a teda až potom, ako budú uspokojené pohľadávky ostatných veriteľov)“. Takýto výklad ZKR vo všeobecnej rovine by podľa nás bol v rozpore s § 1 ZKR, ktorý zakotvuje jednu zo základných zásad reštrukturalizačného konania − postupné uspokojenie veriteľov dlžníka spôsobom stanoveným v reštrukturalizačnom pláne. Uvedené tvrdenie TP je v zmysle § 126 ods. 3 ZKR správne jedine vo vzťahu k prvej schôdzi veriteľov, pretože už pri schvaľovacej schôdzi § 146 ods. 5 ZKR predpokladá, že aj podriadení veritelia budú hlasovať rovnako ako všetky ostatné skupiny veriteľov/účastníkov plánu (s výnimkou účastníkov plánu zaradených do skupiny pre plánom nedotknuté pohľadávky v rozsahu týchto pohľadávok, účastníkov plánu zaradených do skupiny pre nezabezpečené pohľadávky v rozsahu pohľadávok popretých čo do právneho dôvodu alebo vymáhateľnosti a s ohľadom na osobitný režim pre podmienených veriteľov), čím sa budú podieľať na rozhodovaní a uspokojovaní v reštrukturalizačnom konaní. K námietke členstva spoločnosti FESSI, s. r. o. vo veriteľskom výbore...: Ďalšia námietka TP v Podaní smeruje voči členstvu spoločnosti FESSI, s. r. o... vo veriteľskom výbore, pričom poukazuje na § 3 ods. 2 ZKR a argumentuje, že pohľadávka FESSI v skutočnosti prináleží spoločnosti AUGMENT s. r. o..., ktorá je ďalším členom veriteľského výboru, nakoľko AUGMENT postúpil svoju pohľadávku FESSI po začatí Reštrukturalizačného konania. Napriek tomu, že táto námietka sa netýka priamo MIB, s ohľadom na záujem MIB o plynulý a úspešný priebeh reštrukturalizácie považujeme za potrebné... uviesť, že predmetný výklad považujeme za účelový a v rozpore s úmyslom zákonodarcu. Účelom pravidla podľa § 3 ods. 2 ZKR... je ochrana dlžníka pred účelovým konaním veriteľov pri posudzovaní jeho platobnej neschopnosti, teda pred začatím konkurzného konania. Bolo by podľa nás nepochopením zmyslu tohto ustanovenia tvrdiť, že jeho účelom je obmedzovanie postupovania pohľadávok a s ním súvisiace obmedzovanie práv veriteľov len z dôvodu, že k postúpeniu pohľadávok došlo. Právo postúpiť pohľadávku je právom veriteľa 33
nakladať so svojím majetkom voľným spôsobom... ustanovenie § 3 ods. 2 ZKR sa vzťahuje výlučne na konkurzné konanie a nie na reštrukturalizačné konanie, čo zo znenia predmetného ustanovenia aj nepochybne vyplýva.» Okresný súd v právnej veci navrhovateľky − sťažovateľky v 1. rade v konaní o návrhu
na
povolenie
reštrukturalizácie
dlžníka
uznesením
sp. zn.
8 R 2/2014
z 5. novembra 2014 zastavil reštrukturalizačné konanie voči dlžníkovi, začal konkurzné konanie na majetok dlžníka, vyhlásil konkurz na majetok dlžníka a do funkcie správcu ustanovil
,
, značka správcu S 1664.
V ten istý deň, keď okresný súd rozhodol o konverzii reštrukturalizácie dlžníka na konkurz, t. j. 5. novembra 2014, správca doručil okresnému súdu zápisnicu zo zasadnutia veriteľského výboru z 5. novembra 2014, na ktorom právny zástupca veriteľa a obchodnej spoločnosti
, navrhol, aby sa zasadnutie
veriteľského výboru konalo v piatok 7. novembra 2014. Súčasne
správca
5.
novembra
2014
doručil
okresnému
súdu
zápisnicu
zo schvaľovacej schôdze z 5. novembra 2014. Z obsahu zápisnice zo schvaľovacej schôdze tvoriacej súčasť spisu okresného súdu ústavný súd zistil, že vzhľadom na podanie veriteľov z 13. októbra 2014 z dôvodu opatrnosti v prípade, že by sa sťažovateľka v 1. rade nestala v súlade s § 127 ods. 2 ZKR členom veriteľského výboru, správca na schvaľovacej schôdzi konštatoval, že „schôdza veriteľov zo dňa 13. 10. 2014 zvolila trojčlenný veriteľský výbor v zložení AUGMENT s. r. o., FESSI s. r. o. a
“. Na schvaľovacej schôdzi bol
predložený reštrukturalizačný plán schválený. Dňa 10. novembra 2014 doručil správca okresnému súdu zápisnicu zo zasadnutia veriteľského výboru zo 7. novembra 2014, z obsahu ktorej vyplynulo, že veriteľovi a veriteľovi konania
z dôvodu
, zaniklo postavenie účastníka reštrukturalizačného zániku
ich
prihlásenej
pohľadávky
(oznámením
správcovi
7. novembra 2014). Prítomní členovia veriteľského výboru týmto požiadali okresný súd, 34
aby v súlade s § 127 ods. 3 ZKR určil nového člena veriteľského výboru tak, aby veriteľský výbor mohol schváliť reštrukturalizačný plán v reprezentatívnejšom zložení. Medzitým už okresný súd doručil uznesenie o zastavení reštrukturalizačného konania, začatí konkurzného konania a vyhlásení konkurzu z 5. novembra 2014 dlžníkovi, právnemu zástupcovi sťažovateľky v 1. rade, ako aj ustanovenému správcovi v konkurze. Predmetné
uznesenie
nadobudlo
právoplatnosť
13. novembra 2014
(zverejnené
v Obchodnom vestníku č. 217/2014 z 12. novembra 2014). Okresný súd v odôvodnení namietaného uznesenia okrem iného uviedol: «Súd sa na základe podnetu Veriteľov zo dňa 13. 10. 2014 (písomne zo dňa 14. 10. 2014) oboznámil s obsahom spisu vedeného Okresným súdom Bratislava 1 pod sp. zn. 8 R/2/2014 s argumentáciou právneho zástupcu veriteľov ako aj s argumentáciou Správcu a dospel k nasledovnému zisteniu: Veritelia sa domáhali písomným podaním zo dňa 14. 10. 2014 (podané faxom 13. 10. 2014) aby súd v rámci výkonu dohľadu v zmysle ustanovenia § 131 ods. 1, 2 ZKR zastavil reštrukturalizačné konanie vedené na majetok Dlžníka a vyhlásil konkurz. Dôvodom podľa Veriteľov je skutočnosť, že pri kreovaní veriteľského výboru došlo k porušeniu stanovení ZKR takto: Ad 1) veriteľ Medzinárodná investičná banka je osobou spriaznenou podľa ustanovenia § 9 ZKR tým, že má podiel na hlasovacích právach Dlžníka v rozsahu 65 % z celkového počtu hlasovacích práv. Podľa ustanovenia § 127 ods. 2 ZKR členom veriteľského výboru je vždy veriteľ, ktorý podal návrh na povolenie reštrukturalizácie. Toto ustanovenia za člena veriteľského výboru neznamená, že sa vylučuje ustanovenie § 126 ods. 3 ZKR, ktoré vylučuje, aby boli volení za člena veriteľského výboru veritelia spriaznení s dlžníkom. Zo zápisnice zo zasadnutia schôdze veriteľov podľa ustanovenia § 126 ods. 4 ZKR je osvedčené, že členom veriteľského výboru je subjekt Medzinárodná investičná banka, o čom nebolo prijaté uznesenie, nakoľko tento člen veriteľského výboru je členom zo zákona podľa ustanovenia § 127 ods. 2 ZKR.

Ad 2) členstvo veriteľa FESSI, s. r. o. s ohľadom na skutočnosť, že pohľadávka tohto veriteľa neexistovala 90 dní pred začatím reštrukturalizačného konania, čo preukázal právny zástupca veriteľov predložením prihlášky s prílohami, z ktorých vyplynulo, že pohľadávka veriteľa FESSI, s. r. o. v čase reštrukturalizačného konania patrila spoločnosti AUGMENT, s. r. o. ktorá ju postúpila na spoločnosť FESSI, s. r. o. dňa 15. 07. 2014 t. j. v čase reštrukturalizačného konania. Zo zápisnice schôdze veriteľov súd zistil, že spoločnosť AUGMENT, s. r. o. bola veriteľom s najvyšším počtom hlasov, ktorý pri voľbe veriteľského výboru hlasoval proti všetkým prítomným veriteľom, ktorí mohli byť volení do veriteľského výboru a hlasoval výlučne za vlastné členstvo − uznesenie č. 1 v zápisnici a za členstvo spoločnosti FESSI, s. r. o., ktorá bola veriteľom s najnižším počtom hlasov, a na ktorú, postúpil časť svojej pohľadávky tak, aby bol zvolený výlučne týmto veriteľom určený člen veriteľského výboru − uznesenie č. 3 zápisnice. Nemožno opomenúť, že spoločnosť AUGMENT, s. r. o. a spoločnosť FESSI, s. r. o. sú osoby personálne prepojené tým istým spoločníkom i konateľom, ktorý obidve tieto spoločnosti zastupoval na schôdzi veriteľov. Súd v rámci výkonu svojej činnosti ako orgánu dohľadu preveril daný skutkový stav a zistil jednak z informatívneho výpisu z obchodného registra ako aj z predloženej spoločenskej zmluvy Dlžníka, že Medzinárodná investičná banka je spoločníkom Dlžníka s podielom na hlasovacích právach Dlžníka 65% zo všetkých hlasovacích práv. Tým je splnená dikcia ustanovenia § 9 ZKR spriaznenou osobou právnickej osoby sa na účely tohto zákona rozumie fyzická osoba alebo iná právnická osoba, ktorá má v právnickej osobe kvalifikovanú účasť, pričom kvalifikovanou účasťou sa na účely tohto zákona rozumie priamy alebo nepriamy podiel predstavujúci aspoň 5 % na základnom imaní právnickej osoby alebo hlasovacích právach v právnickej osobe alebo možnosť uplatňovania vplyvu na riadení právnickej osoby, ktorý je porovnateľný s vplyvom zodpovedajúcim tomuto podielu. Pre spriaznenú osobu v rámci reštrukturalizačného konania sa aplikuje ustanovenie § 126 ods. 3 ZKR, podľa ktorého schôdza veriteľov volí členov veriteľského výboru z tých veriteľov, ktorí majú v čase konania schôdze hlasovacie právo teda nie sú veriteľmi tzv. podriadených pohľadávok a v čase konania schôdze majú zistenú pohľadávku minimálne čo do právneho dôvodu a vymáhateľnosti. Predmetné ustanovenie uvádza cit. 36
„podriadený veriteľ nemá právo hlasovať...“ Avšak ak ide o veriteľa s podriadenou pohľadávkou ako osobou spriaznenou vo vzťahu k dlžníkovi a/ alebo o veriteľa ktorý nemá zistenú pohľadávku minimálne čo do právneho dôvodu a vymáhateľnosti títo v zmysle uvedeného ustanovenia nemajú právo hlasovať, a to či už aktívne alebo pasívne. Keďže právo hlasovať je podmienkou na členstvo vo veriteľskom výbore bez ohľadu na spôsob ich ustanovenia, či už voľbou alebo zo zákona. Pripustením takejto výnimku súd má za to, že by poprel zmysel a účel zákona (ZKR) nakoľko by sa nedalo očakávať úspešné riešenie úpadku dlžníka reštrukturalizáciou s ohľadom na všetkých veriteľov. Argumentácia Správcu ohľadne uspokojenia veriteľov ako bude uvedená v reštrukturalizačnom pláne, nie je prostriedkom právnej istoty veriteľov s ohľadom, že ich záujmy vo veriteľskom výbore má obhajovať osoba nespĺňajúca predpoklady byť riadnym členom veriteľského výboru... Navyše má súd za to, že by takéto kreovanie významného riadiaceho orgánu akým je veriteľský výbor bolo obchádzaním zákona, ktorý spriazneným veriteľom neumožňuje vykonávať hlasovacie právo. Z obsahového, gramatického a logického výkladu obsahu ustanovenia § 126 ods. 3 ZKR v korelácii s ustanovením § 127 ods. 2 ZKR súdu vyplýva, že zákonodarca nemal záujem povýšiť princíp ustanovenia člena veriteľského výboru zo zákona nad splnenie podmienky pre veriteľa mať hlasovacie právo ako člen veriteľského výboru. Z dôvodovej správy k novele zákona č. 348/2011 Z. z. bolo hlasovacie právo týmto veriteľom odňaté za tým účelom, aby sa obmedzilo ovplyvňovanie reštrukturalizačného konania spriaznenými veriteľmi. U spriaznených osôb spravidla prevažuje záujem zachovávať prevádzku dlžníkovho podniku − v ktorom majú majetkovú účasť za minimálnych nákladov, čo teda povýšia nad legitímny záujem ostatných veriteľov byť uspokojení lepšie ako v konkurze. Túto úvahu súdu podporuje aj ustanovenie § 5 a § 6 ZKR. Ohľadne námietky o legitímnosti konania spoločností FESSI, s. r. o. a AUGMENT s. r. o. kedy v dôsledku postúpenia pohľadávky zo spoločnosti AUGMENT s. r. o. na spoločnosť FESSI, s. r. o. v lehote kratšej ako 90 dní malo dôjsť k neplatnému kreovaniu veriteľského výboru, súd má za to, že predmetné ustanovenie sa vzťahuje na zisťovanie úpadku
dlžníka,
teda
v
prevažnej
miere
na
konkurzné
konanie.
Vo vzťahu
k reštrukturalizácii ako k procesu orientovanému na to, aby bola zachovaná aspoň podstatná časť prevádzky podniku, aby bola možnosť zbavenia sa časti záväzkov ich 37
odpustením zo strany veriteľov a predĺžením doby ich splatnosti, súd považuje uvedený rozpor za právny názor navrhovateľa, ktorý však nemá dôsledky na priebeh reštrukturalizačného procesu. Súd uvedené nepovažuje ani za porušenie povinností správcu ani porušenie zákonných ustanovení ­ čo sa týka postúpenia pohľadávky. Na druhej strane z celkového diania u Dlžníka v procese reštrukturalizácii s ohľadom na ustanovenia § 5 a § 6 ZKR a s prihliadnutím na dôležitosť orgánu akým je veriteľský výbor, takéto konanie by mohlo navádzať pochybnosti o poctivom, ne špekulatívnom zámere a naplnenia účelu reštrukturalizácie ako ozdravného procesu aj vo vzťahu k ostatným veriteľom, čo navodzuje zdanie, že by mohlo dôjsť k porušeniu zásady, že všetci veritelia majú právo na súdnu ochranu avšak najmä právo rozhodovať o samostatnom reštrukturalizačnom procese, čo by mohlo byť takýmto postupom ohrozené. Toto je však úvahou súdu dotvárajúcou celkový dojem z priebehu tohto reštrukturalizačného konania. Z vykonaného dokazovania založeného na argumentácii účastníkov súd dospel k záveru, že veriteľský výbor na schôdzi veriteľov konanej dňa 13. 10. 2014 nebol kreovaný v zákonom stanovenom postupe a tam stanovených podmienok. Týmto došlo zo strany Správcu k závažnému porušeniu povinností ustanovených týmto zákonom podľa ustanovenia § 131 ods. 2 písm. a) ZKR k porušeniu ustanovenia § 131 ods. 2 písm. d) ZKR spočívajúce v tom, že tak významný orgán akým je veriteľský výbor bol zvolený v rozpore s ustanovenia ZKR čiže sa na jeho zvolenie neprihliada ako na platne zvolený veriteľský orgán, teda de facto aj de iure nebol zvolený. Súd má za to, že v dôsledku uvedených skutočností bola naplnená podstata a ustanovení § 131 ods. 2 pís. a/ a d/ s odôvodnením vyššie uvedeným. Dôsledok porušenia uvedených povinností spočíva v tzv. obligatórnej konverzii reštrukturalizačného konania na konkurz...» Podľa sťažovateliek kľúčové pochybenia okresného súdu spočívajú najmä v tom, že: a) konverziu reštrukturalizácie na konkurz neprerokoval na verejnom pojednávaní napriek tomu, že súd rozhoduje o konverzii reštrukturalizácie na konkurz len „na jednom stupni bez prípustnosti odvolania“; b) nedoručil im návrh skupiny veriteľov na konverziu a nedal im tak možnosť vyjadriť sa k nemu, čo možno vnímať aj v širšom kontexte ako porušenie princípu kontradiktórnosti 38
a zásady rovnosti zbraní. Na protiargumenty sťažovateľky v 1. rade doručené okresnému súdu (iba na základe informácie správcu po nahliadnutí do spisu okresného súdu) pred rozhodnutím okresný súd nereagoval a v odôvodnení napadnutého uznesenia ich úplne ignoroval; c) právne závery, na ktorých založil napadnuté uznesenie, sú arbitrárne a ústavne neudržateľné. „Konkrétne sa jedná o nasledujúce závery: ... spriaznený veriteľ sa nemôže stať členom veriteľského výboru podľa § 127 ods. 2 ZKR (ex lege); ... veriteľský výbor nebol riadne zvolený; a ... došlo k závažnému porušeniu povinnosti zo strany správcu“; d) postupoval formalisticky napriek tomu, že konkurz predstavuje v porovnaní s reštrukturalizáciou závažnejší zásah do právneho postavenia nielen dlžníka, ale aj jeho veriteľov, ktorí tak budú uspokojení v nižšej miere. Ústavný súd zotrváva na stanovisku (IV. ÚS 1/02, IV. ÚS 156/03), že zásadne nie je oprávnený preskúmavať a posudzovať právne názory všeobecných súdov, ktoré viedli k rozhodnutiu vo veci samej alebo k inému súdnemu rozhodnutiu, ktorým končí konanie pred nimi. Tento prístup je dôsledkom toho, že všeobecné súdy vychádzajú pri prerokúvaní a rozhodovaní vecí patriacich do ich právomoci zo zákonnej úpravy a z vlastnej interpretácie zákonov a podzákonných úprav. Ústavný súd je však oprávnený a povinný posúdiť neústavnosť konania a rozhodovania všeobecných súdov vo veciach, v ktorých niet iného, nadriadeného alebo opravného súdu, ktorý by chránil základné právo účastníka konania pred súdom nižšieho stupňa. Tak je to aj v posudzovanom prípade. Právomoc súdov rozhodovať v konkurznom a reštrukturalizačnom konaní vyplýva z čl. 142 ods. 1 ústavy. Podrobnosti o pôsobnosti súdov a konaní pred nimi aj vo vymedzených veciach ustanoví v zmysle splňomocňovacej ústavnej normy zákon (čl. 143 ods. 2 ústavy). Týmto zákonom je zákon č. 7/2005 Z. z., ktorý v rámci tretej časti nazvanej „Reštrukturalizácia“ upravuje v jej piatej hlave aj ingerenciu všeobecných súdov v procese reštrukturalizácie formou dohľadu súdu nad činnosťou dlžníka, správcu 39
a veriteľských orgánov (§ 131 ods. 1 ZKR) a v taxatívne vymenovaných prípadoch ex offo rozhodnutím o zastavení reštrukturalizačného konania, o začatí konkurzného konania a o vyhlásení konkurzu (§ 131 ods. 2 ZKR). V rámci reštrukturalizácie dlžníka, ktorej návrh na jej povolenie podala sťažovateľka v 1. rade (ako veriteľ dlžníka) a o ktorej okresný súd rozhodoval v tomto prípade, došlo k situácii, že napriek jej povoleniu uznesením sp. zn. 8 R 2/2014 zo 4. augusta 2014 po zistení splnenia zákonných podmienok okresný súd jedným uznesením sp. zn. 8 R 2/2014 z 5. novembra 2014 zastavil reštrukturalizačné konanie vedené proti dlžníkovi, začal konkurzné konanie a vyhlásil konkurz na majetok dlžníka. Možnosť takéhoto postupu dáva príslušnému reštrukturalizačnému súdu ustanovenie § 131 ods. 2 ZKR, ktorý umožňuje zastavenie reštrukturalizačného konania súdom aj bez návrhu, začatie konkurzného konania a vyhlásenie konkurzu na majetok dlžníka, ak nastane niektorá z uvedených hypotéz: a) správca opakovane alebo závažne porušil povinnosti ustanovené týmto zákonom, b) správca nesplnil svoju povinnosť požiadať súd o vyhlásenie konkurzu, c) správca riadne nezvolal schôdzu veriteľov, d) schôdza veriteľov nebola uznášaniaschopná alebo nezvolila veriteľský výbor alebo na návrh veriteľa oprávneného hlasovať sa uzniesla, aby súd vyhlásil konkurz, e) záverečný návrh plánu nebol predkladateľom plánu predložený na predbežné schválenie veriteľskému výboru v zákonnej lehote, f) veriteľský výbor predložený návrh plánu v zákonnej lehote neschválil alebo predložený návrh plánu zamietol, g) správca riadne nezvolal schôdzu, ktorá má rozhodnúť o schválení plánu, h) za prijatie plánu na schôdzi, ktorá má rozhodnúť o schválení plánu, nehlasovala nadpolovičná väčšina skupín alebo prítomní veritelia s nadpolovičnou väčšinou všetkých hlasov počítaných podľa zistenej sumy ich zistených pohľadávok, i) predkladateľ plánu v zákonnej lehote nepodal na súd návrh na potvrdenie plánu súdom.

V okolnostiach prípadu okresný súd zastavenie reštrukturalizácie a vyhlásenie konkurzu podľa § 131 ods. 2 písm. a) a d) ZKR založil na svojom zistení, že „veriteľský výbor na schôdzi veriteľov konanej dňa 13. 10. 2014 nebol kreovaný v zákonom stanovenom postupe... tým došlo zo strany Správcu k závažnému porušeniu povinností... podľa ustanovenia § 131 ods. 2 písm. a) ZKR k porušeniu ustanovenia § 131 ods. 2 písm. d) ZKR...“. Okresný súd, ako možno usúdiť z odôvodnenia uznesenia sp. zn. 8 R 2/2014 z 5. novembra 2014, preskúmal námietky veriteľov bez nariadenia pojednávania podľa § 197 ods. 1 ZKR, keďže zrejme dospel k záveru, že nariadiť pojednávanie nie je potrebné, a nepovažoval za potrebné ani nariadiť vypočutie účastníkov podľa § 200 ods. 1 ZKR. Podľa § 196 ZKR ak tento zákon neustanovuje inak, na začatie konkurzného konania, na konkurzné konanie, na začatie reštrukturalizačného konania, na reštrukturalizačné konanie a konanie o oddlžení sa primerane použijú ustanovenia Občianskeho súdneho poriadku (ďalej aj „OSP“). Konkurzné konanie, reštrukturalizačné konanie, ako aj konanie o oddlžení sú regulárnymi súdnymi konaniami, v ktorých súd musí postupovať podľa pravidiel Občianskeho súdneho poriadku. Použitie týchto pravidiel v týchto konaniach nie je ale bezvýhradné a mechanické, ale len primerané, pričom primeranosť ich použitia treba hodnotiť vždy s ohľadom na podstatu, účel a cieľ týchto konaní. ZKR ako taký má niektoré osobitné procesné ustanovenia, ktoré treba, samozrejme, aplikovať vždy bez výhrad. V ostatných veciach treba následne postupovať podľa ustanovení Občianskeho súdneho poriadku, ale len s ich primeraným využitím − teda pokiaľ to ešte zodpovedá podstate, účelu a cieľu týchto konaní. Konkurzné konania, reštrukturalizačné konania, ako aj konania o oddlžení ako také nemožno označiť za sporové konania, ale na druhej strane ani za výlučne nesporové konania. Ide o konania sui generis. Z tohto dôvodu sa nedá výslovne bez ďalšieho povedať, či na to­ktoré konanie aplikovať výlučne úpravu pre sporové konania
41
alebo pre nesporové konania, ale treba to hodnotiť vždy samostatne s ohľadom na podstatu tej­ktorej veci. Podľa § 197 ods. 1 ZKR v konaní podľa zákona koná a rozhoduje jediný sudca. Pojednávanie súd nariaďuje len vtedy, ak to pokladá za potrebné. Podľa § 200 ods. 1 ZKR súd v konaní podľa tohto zákona môže aj bez nariadenia pojednávania nariadiť vypočutie osoby, ak jej výpoveď môže mať význam pre rozhodnutie alebo postup v konaní. Ústavný súd považoval za potrebné zdôrazniť, že spôsob výkladu a aplikácie § 197 ods. 1 ZKR v reštrukturalizačnom konaní má priamu súvislosť s uplatnením základných práv účastníka súdneho konania, tak ako ich upravuje ústava v čl. 46 až čl. 48 a dohovor v čl. 6 ods. 1, pričom proti rozhodnutiu všeobecného súdu o tom, či došlo k splneniu podmienok podľa § 131 ods. 2 ZKR na rozhodnutie o zastavení reštrukturalizačného konania, začatí konkurzného konania a vyhlásení konkurzu na majetok dlžníka bez nariadenia pojednávania, neexistuje účinný opravný prostriedok dostupný účastníkovi súdneho konania (m. m. IV. ÚS 296/09). Z citovaných ustanovení ZKR je nepochybné, že z hľadiska posúdenia otázky, či sa bude konať a rozhodovať v rámci pojednávania alebo bez jeho nariadenia, zákon považuje za právne relevantné objektívne zváženie potreby jeho nariadenia súdom. Vychádza pritom zrejme z prezumpcie obsahu § 5 ZKR, podľa ktorého ak sa úpadok dlžníka rieši spôsobom ustanoveným týmto zákonom, súd, správca a veriteľský výbor postupujú pri riešení úpadku dlžníka tak, aby dosiahli pre veriteľov čo najvyššiu mieru uspokojenia ich pohľadávok. Ústavný súd po oboznámení sa s odôvodnením uznesenia okresného súdu sp. zn. 8 R 2/2014 z 5. novembra 2014 konštatuje, že v žiadnej jeho časti neexistuje zmienka o posúdení splnenia podmienok rozhodnúť vo veci bez nariadenia pojednávania (resp. o posúdení potreby jeho nariadenia, resp. nenariadenia). 42
Rozhodnutie o tom, či v reštrukturalizačnom konaní o návrhu na postup podľa § 131 ods. 2 ZKR (obligatórna konverzia reštrukturalizácie na konkurz, pozn.) bude príslušný všeobecný súd rozhodovať s nariadením alebo bez nariadenia pojednávania, na ktoré predvolá účastníkov, je podľa názoru ústavného súdu vecou úvahy všeobecného súdu, v rámci ktorej zohľadňuje konkrétne okolnosti prípadu. Na druhej strane je však žiaduce, aby tento postup príslušný všeobecný súd účastníkom konania odôvodnil. Za významnejšiu v okolnostiach prípadu považuje ústavný súd však skutočnosť, že rozhodnúť bez nariadenia pojednávania, na ktorom by sa sťažovateľky (a ostatní účastníci konania) mohli k veci vyjadriť, prichádza do úvahy iba v prípade, ak takýto postup bez akýchkoľvek pochybností nebude na ujmu procesným právam účastníkov a ich právu na spravodlivé súdne konanie. Potreba
nariadenia
pojednávania
je
nepochybne
opodstatnená
v prípade,
ak v dôsledku prípadného porušenia zákonných ustanovení hrozí obligatórna konverzia reštrukturalizácie na konkurzné konanie, pričom s týmto postupom je spravidla spojená pravdepodobnosť nižšieho uspokojenia veriteľov ako v reštrukturalizácii. Takýto výklad zákona (čo sa týka potreby nariadiť pojednávanie) s ohľadom na podstatu, účel a cieľ reštrukturalizačného konania má nepochybne oporu v judikatúre ESĽP, podľa ktorej konkurzné konanie má značné dôsledky na ekonomické aktivity úpadcu, ktorého oprávnenia sa stávajú obmedzenými v dôsledku vymenovania správcu konkurznej podstaty, a preto je na mieste konať a rozhodnúť na pojednávaní (Exel proti Českej republike z 5. 7. 2005). Štrasburská judikatúra vyžaduje, aby sa v prípade, ak konanie prebieha len na jednom stupni, rešpektovali všetky záruky spravodlivého procesu v zmysle čl. 6 ods. 1 dohovoru. Vo veci Fredin v. Švédsko ESĽP uviedol, že v súdnom konaní, ktoré sa vedie v prvej a jedinej inštancii, právo na verejné prerokovanie záležitosti podľa čl. 6 ods. 1 dohovoru oprávňuje na ústne vypočutie (rozhodnutie ESĽP z 23. 2. 1994, séria A, č. 238­A, s. 10 − 11, body 21 − 22). 43
V prípade existencie pochybností, či sa má pojednávanie konať, alebo nie, vzhľadom na dôsledky obligatórnej konverzie reštrukturalizácie na konkurz pre samotného dlžníka a veriteľov, ak rozhodnutie okresného súdu záviselo od skutkových okolností, ktoré musel zisťovať procesným dokazovaním (na účely zistenia, či sú splnené predpoklady pre postup podľa § 131 ods. 2 ZKR), čo v skutočnosti aj urobil (v odôvodnení rozhodnutia uvádza, že „z vykonaného dokazovania založeného na argumentácii účastníkov súd dospel k záveru...“), podľa názoru ústavného súdu je v súlade s požiadavkou vyplývajúcou z čl. 46 ods. 1 a čl. 48 ods. 2 ústavy a čl. 6 ods. 1 dohovoru, že tento súd vo veci nariadi pojednávanie, na ktoré riadne predvolá dotknutých účastníkov a na ktorom poskytne takémuto účastníkovi priestor na zaujatie jeho stanoviska k samotnému návrhu i k vyjadreniam ostatných účastníkov. Iba takýmto postupom príslušného všeobecného súdu môže byť aj v reštrukturalizačnom konaní zachované právo účastníkov na súdnu ochranu, spravodlivé súdne konanie a právo na prerokovanie veci v ich prítomnosti či právo vyjadriť sa ku všetkým dôkazom. Ako je zrejmé zo spisu, okresný súd takto pri rozhodovaní o konverzii reštrukturalizácie povolenej na návrh sťažovateľky v 1. rade na konkurz nepostupoval (resp. postupoval len formálne). Napriek tomu, že okresný súd, rozhodujúc o konverzii na konkurz na základe podania časti veriteľov dovolávajúcich sa určitých skutkových okolností, na preukázanie ktorých navrhovali určité dôkazy, dospel k záveru, že bola naplnená podstata ustanovení § 131 ods. 2 písm. a) a d) ZKR, takúto možnosť sťažovateľkám neposkytol, a to ani tým, že by vo veci pre účely zistenia stanoviska vyzval sťažovateľky na vyjadrenie (minimálne sťažovateľku v 1. rade ako navrhovateľku predmetnej reštrukturalizácie), ani tým, že by pre tento účel nariadil pojednávanie, prípadne výsluch, na ktorý by riadne predvolal účastníkov. V tejto súvislosti napriek tomu, že okresný súd pri odôvodnení svojho rozhodnutia o zastavení reštrukturalizačného konania a vyhlásení konkurzu na majetok dlžníka konštatoval, že vychádzal z vykonaného dokazovania „založeného na argumentácii 44
účastníkov“, v skutočnosti sa zaoberal len námietkami veriteľov, ktorí žiadali okresný súd o postup podľa § 131 ods. 2 ZKR, a argumentáciou správcu (ktorý nie je ani účastníkom reštrukturalizačného konania, pozn.) bez možnosti verifikácie a konfrontácie týchto skutočností sťažovateľkami, pritom aj keď okresný súd mal vedomosť, že sťažovateľka v 1. rade z vlastnej iniciatívy doručila ešte pred rozhodnutím súdu svoje stanovisko k veci, vôbec ho nevzal do úvahy a ani v odôvodnení svojho rozhodnutia sa ním vôbec nezaoberal (ako
vyplýva
zo
spisu,
samotné
rozhodnutie
o konverzi
však
už,
v rozpore
s predchádzajúcim postupom, okresný súd sťažovateľke v 1. rade doručoval). Námietky veriteľov odôvodňujúce žiadosť okresného súdu o postup podľa § 131 ods. 2 ZKR pritom tvoria pomerne veľkú časť odôvodnenia jeho uznesenia bez toho, aby z neho bola súčasne známa aj reakcia sťažovateliek (alebo aspoň sťažovateľky v 1. rade) na toto vyjadrenie (napr. k otázke spriaznenosti sťažovateľky v 1. rade k dlžníkovi, k tvrdeniu právnej zástupkyne veriteľov k zásade vylúčenia spriaznených osôb na rozhodovaní a uspokojovaní v konkurznom a reštrukturalizačnom konaní, k údajnému nepoctivému a špekulatívnemu zámeru sťažovateliek voči ostatným veriteľom). Z princípu kontradiktórnosti konania však vyplýva, že samotný účastník konania (ktorými sťažovateľky v okolnostiach prípadu nepochybne sú, navyše sťažovateľka v 1. rade je navrhovateľkou reštrukturalizácie dlžníka) musí mať možnosť posúdiť, či a do akej miery je písomné vyjadrenie jeho odporcu (v danom prípade veriteľov, pozn.) právne významné, či obsahuje také skutkové a právne dôvody, na ktoré je potrebné z jeho strany reagovať alebo inak je vhodné sa k nemu vyjadriť; nezáleží pritom, aký je jeho skutočný účinok na súdne rozhodnutie (napr. vec K. S. proti Fínsku, rozsudok ESĽP z 31. 5. 2001; vec F. R. proti Švajčiarsku, rozsudok ESĽP z 28. 6. 2001). Inak povedané, požiadavka „kontradiktórnosti konania“ sa v judikatúre ESĽP chápe čisto formálne. Z jej hľadiska v podstate nezáleží alebo len málo záleží na skutočnom obsahu a význame informácie alebo argumentov predložených súdu (mutatis mutandis I. ÚS 230/03, II. ÚS 249/2012). Z tohto dôvodu musí mať účastník konania možnosť byť prítomný na dokazovaní vo veci (IV. ÚS 130/03). Pokiaľ sa tak nestalo, je takéto pochybenie možné označiť za postup súdu, ktorým bola sťažovateľkám ako účastníčkam konania odňatá možnosť konať pred súdom. 45
Aj keď ústavný súd pri svojej rozhodovacej činnosti uprednostňuje materiálne poňatie právneho štátu (pozri napr. IV. ÚS 1/07, IV. ÚS 75/08, I. ÚS 57/07, I. ÚS 82/07), nemôže rezignovať na svoju funkciu súdneho orgánu ochrany ústavnosti, a preto nemôže prehliadať závažné procesné pochybenia, ku ktorým dôjde v procese a rozhodovaní príslušných orgánov verejnej moci, ktoré intenzitou svojich dôsledkov zasahujú do podstaty základných práv. S poukazom na uvedené ústavný súd dospel k záveru, že postup okresného súdu vo veci sťažovateliek bol z ústavného hľadiska neospravedlniteľný, a preto rozhodol, že okresný súd svojím postupom a uznesením sp. zn. 8 R 2/2014 z 5. novembra 2014 porušil základné práva sťažovateliek podľa čl. 46 ods. 1, čl. 47 ods. 3 a čl. 48 ods. 2 ústavy, ako aj ich právo podľa čl. 6 ods. 1 dohovoru (bod 1 výroku tohto nálezu). Nad rámec uvedeného ústavný súd považoval za potrebné poukázať na tú skutočnosť, že argumentácia týkajúca sa nenariadenia pojednávania vo veci (prečo okresný súd nepovažoval za potrebné nariadiť pojednávanie v tejto veci) sa prvýkrát objavila až vo vyjadrení predsedníčky okresného súdu z 19. januára 2015, t. j. po prijatí sťažnosti na ďalšie konanie. Podľa čl. 127 ods. 2 prvej vety ústavy ak ústavný súd vyhovie sťažnosti, svojím rozhodnutím vysloví, že právoplatným rozhodnutím, opatrením alebo iným zásahom boli porušené práva alebo slobody podľa odseku 1, a zruší také rozhodnutie, opatrenie alebo iný zásah. Ústavný súd môže zároveň vec vrátiť na ďalšie konanie. Podľa § 56 ods. 2 zákona o ústavnom súde ak sa základné právo alebo sloboda porušili rozhodnutím alebo opatrením, ústavný súd takéto rozhodnutie alebo opatrenie zruší. Na základe citovaného čl. 127 ods. 2 ústavy a § 56 ods. 2 zákona o ústavnom súde preto ústavný súd zrušil napadnuté uznesenie okresného súdu a vec mu vrátil na ďalšie konanie (2. bod výroku tohto nálezu), v ktorom je viazaný právnym názorom ústavného súdu 46
vysloveným v tomto náleze (§ 56 ods. 6 zákona o ústavnom súde). Okresný súd bude tiež viazaný rozhodnutím o vrátení veci na ďalšie konanie, ktoré je vykonateľné jeho doručením (§ 56 ods. 7 zákona o ústavnom súde). Sťažovateľky namietali porušenie svojich základných práv podľa čl. 46 ods. 1, čl. 47 ods. 3 a čl. 48 ods. 2 ústavy, ako aj svojho práva podľa čl. 6 ods. 1 dohovoru namietaným uznesením okresného súdu tiež arbitrárnosťou právnych záverov, že „... spriaznený veriteľ sa nemôže stať členom veriteľského výboru podľa § 127 ods. 2 ZKR (ex lege);... veriteľský výbor nebol riadne zvolený; a... došlo k závažnému porušeniu povinnosti zo strany správcu“. Touto námietkou sťažovateliek sa ústavný súd vzhľadom na svoje rozhodnutie o porušení označených práv namietaným postupom a rozhodnutím okresného súdu, ako aj vzhľadom na svoje rozhodnutie o zrušení tohto uznesenia okresného súdu a vrátení veci na ďalšie konanie nepovažoval za potrebné zaoberať, keďže po vrátení veci na ďalšie konanie budú mať sťažovateľky možnosť túto námietku v konaní pred okresným súdom uplatniť a bude povinnosťou okresného súdu sa s ňou vysporiadať (v rámci svojej zákonnej povinnosti vykonávať dohľad riadne s vylúčením prílišného formalizmu v prípade nejednotného výkladu zákona a v záujme spravodlivosti a cieľa reštrukturalizačného konania). Z toho istého dôvodu, riadiac sa princípom minimalizácie zásahov do právomoci všeobecných súdov, ktorých rozhodnutia sú v konaní pred ústavným súdom preskúmavané (napr. IV. ÚS 303/04, I. ÚS 230/08, III. ÚS 286/08), nezaujal stanovisko k vecnej správnosti uznesenia vo veci samej. 2. K namietanému porušeniu základného práva podľa čl. 20 ods. 1 ústavy a práva podľa čl. 1 dodatkového protokolu Vo vzťahu k namietanému porušeniu základného práva sťažovateliek zaručeného im čl. 20 ods. 1 ústavy a práva zaručeného im čl. 1 dodatkového protokolu sa ústavný súd

riadil princípom minimalizácie svojich zásahov do právomoci všeobecných súdov, rozhodnutia ktorých sú v konaní o sťažnosti podľa čl. 127 ods. 1 ústavy preskúmavané (IV. ÚS 303/04, IV. ÚS 64/2010), ktorý vyplýva z jeho subsidiárneho postavenia pri ochrane základných práv a slobôd. Vychádzal pritom v súlade so svojou doterajšou judikatúrou (napr. II. ÚS 182/06, IV. ÚS 311/08) z toho, že v nadväznosti na vyslovenie porušenia základných práv sťažovateliek podľa čl. 46 ods. 1, čl. 47 ods. 3 a čl. 48 ods. 2 ústavy, ako aj práva podľa čl. 6 ods. 1 dohovoru napadnutým uznesením okresného súdu a jeho zrušenie (pozri ďalej odôvodnenie k bodu 2 výroku tohto nálezu v časti III tohto nálezu, pozn.) sa otvára priestor na to, aby sa okresný súd v ďalšom konaní sám vysporiadal s ochranou uvedených práv hmotného charakteru. Ústavný súd preto tejto časti sťažnosti sťažovateliek nevyhovel, uprednostňujúc právomoc všeobecného súdu na ochranu subjektívnych hmotných práv účastníkov konania pred ich ochranou v konaní pred ústavným súdom (bod 4 výroku tohto nálezu). IV. Ústavný súd rozhodol napokon podľa § 36 ods. 2 zákona o ústavnom súde aj o úhrade trov konania úspešných sťažovateliek, ktoré im vznikli v súvislosti s ich právnym zastupovaním ALLEN & Overy Bratislava, s. r. o., Advokátska kancelária, v konaní pred ústavným súdom. Ústavný súd priznal úhradu trov konania za dva úkony právnej služby (príprava a prevzatie právneho zastúpenia a písomné podanie na súd), pričom ich vyčíslil, vychádzajúc zo základu priemernej mesačnej mzdy zamestnanca hospodárstva Slovenskej republiky v prvom polroku 2013, v sume 804 € (úkony právnej služby advokáta boli vykonané v roku 2014), aplikáciou § 1 ods. 3, § 11 ods. 2, § 14 ods. 1 písm. a) a c) a § 16 ods. 3 vyhlášky Ministerstva spravodlivosti Slovenskej republiky č. 655/2004 Z. z. o odmenách a náhradách advokátov za poskytovanie právnych služieb v znení neskorších predpisov (ďalej len „vyhláška“). Podľa § 13 ods. 3 vyhlášky sa základná sadzba tarifnej odmeny zníži o 50 %, ak ide o spoločné úkony pri zastupovaní dvoch alebo viacerých osôb. Prevzatie a prípravu zastupovania a vypracovanie písomného podania

ústavný súd posúdil ako spoločný úkon advokáta pri zastupovaní troch sťažovateliek, preto základnú sadzbu tarifnej odmeny po jej znížení o 50 % určil v celkovej sume 402 €, pričom priznaná úhrada trov konania po započítaní režijného paušálu 8,04 € − 2 úkony x 3 účastníci − predstavuje sumu 450,24 €, ktorú bolo potrebné zvýšiť o 20 % DPH (90,05 €), pretože právny zástupca je platcom DPH. Priznaná úhrada trov konania predstavuje celkovú sumu 540,29 € (bod 3 výroku tohto nálezu). Podanie
právneho
zástupcu
sťažovateliek
doručené
ústavnému
súdu
12. februára 2015 (stanovisko k vyjadreniu okresného súdu) nevyhodnotil ústavný súd vzhľadom na jeho obsah (sumarizácia dosiaľ známych skutočností) ako podanie relevantné na rozhodnutie vo veci samej, a preto odmenu zaň nepriznal. Trovy konania je okresný súd povinný uhradiť na účet právneho zástupcu sťažovateliek (§ 31a zákona o ústavnom súde v spojení s § 149 OSP). V zmysle čl. 133 ústavy, podľa ktorého proti rozhodnutiu ústavného súdu nie je prípustný opravný prostriedok, je potrebné pod právoplatnosťou rozhodnutia uvedenou vo výroku tohto rozhodnutia rozumieť jeho doručenie účastníkom konania. Z uvedených dôvodov ústavný súd rozhodol tak, ako to je uvedené vo výroku tohto nálezu. P o u č e n i e : Proti tomuto rozhodnutiu nemožno podať opravný prostriedok. V Košiciach 10. marca 2015

Zdroj: KAUZIS.SK – https://www.kauzis.sk/judikatura/r/ECLI:SK:USSR:2015:2. US.867.2014.1 (dáta aktuálne k 10. 11. 2026). Záväzné je znenie zverejnené súdom.




